1 Ka sa yaco me ra yadravi na kaivesu ni Leimanaiti, ka vakaroti me ra buluta na nodra mate, io, kei na nodra mate tale ga na Nifaiti; a sa lesia ko Moronai e so na tagane me yadravi ira ni ra sa vakayacora tiko na nodra cakacaka.\n2 Ka sa lako ko Moronai vata kei Liai ki na koro ko Muleki, a sa solia vei Liai me lewa na koro. Ia raica, sai Liai oqo ka rau dau tovata tiko kei Moronai ena iwase levu cake ni nona ivalu; a sa tamata me avakataki Moronai, io, erau sa dauveilomani sara, ka ra lomani rau tale ga ko ira na tamata i Nifai.\n3 Ka sa yaco ni ra sa buluta oti na nodra mate kei na nodra mate tale ga na Nifai ko ira na Leimanaiti, era sa kau lesu tale ki Vanuasautu; me vaka na lewa i Moronai, sa vakatulewa kina ko Tenikamu vei ira na kaivesu me ra tekivu cakacaka ka kelia na ikeli me wavokita na vanua, se na koro levu ko Vanuasautu.\n4 Ia sa lewa ko koya me keli na abai kau ena tai ni ikeli ki na koro; ka qai bini yani kina na qele me taurivaka na bai kau; a ra sa vakacakacakataki tiko kina na Leimanaiti me yacova ni ra sa viria rawa tu e dua na bai kaukauwa sara ka rewa icake me wavokita na koro levu ko Vanuasautu, io e dua na bai kau kei na qele, ka rewa icake sara.\n5 Ia me tekivu mai na gauna ko ya, sa yaco na koro oqo me dua na itikotiko ni ivalu kaukauwa sara; ka ra sa kaivesu tiko kina na Leimanaiti; io era sa kaivesu tiko ena loma ni bai era viria ga ko ira. Sa vakacakacakataki ira tiko na Leimanaiti ko Moronai, ni sa rawarawa cake na nodra vakatawai ni ra cakacaka tiko; ka ni na gadreva na nona mataivalu kece kevaka me na kabai ira na Leimanaiti.\n6 Ka sa yaco ni sa qaqa ko Moronai mai na dua na mataivalu levu ni Leimanaiti, ka taura lesu tale na koro ko Muleki, io na koro ka dua tiko na nodra koro ni ivalu kaukauwa na Leimanaiti ena vanua ko Nifai; ia sa viria vakaukauwa na kena bai me ra tiko kina na nona kaivesu.\n7 Ka sa yaco ni sa sega ni via valuti ira tale na Leimanaiti ena yabaki ko ya, ia sa vakarautaki ira ga na nona tamata ko koya ki na ivalu, io, me ra viria na bai me taqomaki kina na nodra koro mai vei ira na Leimanaiti, io, sa taqomaki ira na nodra yalewa kei na gone, mai na dausiga kei na leqa, ka raica tale ga me tiko na kedra kakana na nona mataivalu.\n8 Ka sa yaco oqo ni sa lako tu ko Moronai me vakameyautaka e dua na nodra duiyaloyalo se veileti vakai ira na Nifaiti, era qai kabai ira mai ko ira na Leimanaiti ka ra tiko ena ceva ni wasawasa ena ra, ka ra taura kina e vuqa na nodra veikoro ena yasayasa ko ya.\n9 Ia oqo me vaka na nodra ivakarau ca ga, na duiyaloyalo kei na nodra veileti vakai ira na Nifaiti, sa yaco me ra tu kina ena dua na itutu vakarerevaki.\n10 Ia oqo raica, au na tukuna mada e vica na ka me baleti ira na atamata i Amoni, io ko ira era a Leimanaiti tu e liu; ka ra a qai bsaumaki ka lesu vua na Turaga ena mana ni vosa ni Kalou, eratou a vunautaka vei ira ko Amoni kei ira na nona itokani; era a lako sobu mai ki na vanua ko Saraemala ka ra a mai taqomaki ira tu ko ira na Nifaiti me yacova sara mai oqo.\n11 Ia era sa sega ni tauri iyaragi me ra vala kei ira na wekadra, ni ra sa vosa bubuluitaka oti ni ra na asega ni vakadave dra tale; ia me vaka na nodra bubului era na mate dina; io, ia kevaka me a sega ni ra lomani mai vei Amoni kei ira na wekana, ke ra a kune rarawa ka rusa e ligadra na wekadra.\n12 Ia ena vuku ni ka oqo era sa kau sobu mai kina ki na vanua ko Saraemala; io era sa mai ataqomaki ira tiko e kea ko ira na Nifaiti.\n13 Ia a sa yaco ni ra sa raica na leqa, na levu ni rarawa kei na nodra oca na Nifaiti ena vukudra, era sa lomani ira sara ka avinakata me ra sa tauri iyaragi tale ka valataka na nodra vanua.\n14 Ia raica, ni vakarau me ra tauri iyaragi ni valu tale, sa rawai ira sara na vakamamasu nei Ilamani kei ira na nona itokani, me ra kakua sara ni avoroka na vosa bbubului era sa cakava oti.\n15 Ia sa rere ko Ilamani de ena nodra kitaka vakakina era na vakayalia kina na yalodra; o koya era sa mani tu ga kina ko ira kece era a curu ki na veiyalayalati oqo ka raica na nodra vuto kosova na nodra veika rarawa ena draki ni bula vakarerevaki ko ira na wekadra, ena gauna oqo.\n16 Ia raica, e sa yaco ni ra lewevuqa na luvedra tagane era a sega ni curu ki na dua na veiyalayalati me ra kakua ni tauri iyaragi ni valu ka taqomaki ira mai vei ira na nodra meca; a ra sa soqoni vata ena gauna ko ya ko ira kece oqo ka rawa ni ra tauri yaragi, ka ra sa vakatokai ira me ra sa Nifaiti.\n17 Ia era sa ia na veiyalayalati me ra valataka na nodra bula galala na Nifaiti, io, ka ra solia na nodra bula me ra taqomaka na nodra vanua; io, era sa yalataka tale ga ni ra na tudei tiko ga ena abula galala, ka ra na dauvala me ra taqomaki ira kei ira na Nifaiti mai na veivakabobulataki.\n18 Oqo raica, era sa lewe rua na udolu na cauravou era sa ia na veiyalayalati oqo ka ra sa taura na nodra iyaragi ni valu me ra taqomaka na nodra vanua.\n19 Ka raica oqo, era sa sega vakadua ni dauvakatubu leqa vei ira na Nifaiti ko ira na matatamata oqo, ia oqo era sa vukei ira vakalevu sara; ni ra sa taura na nodra iyaragi ni valu ka vinakata me sa nodra iliuliu ko Ilamani.\n20 Ia era sa cauravou bulabula kece ka yaloqaqa, ia era sa icegu bula ka akaukauwa vinaka tu; ia raica, me kena ikuri—ni ra sa tamata byalodina ena veigauna kecega ena veika kecega era nuitaki kina.\n21 Io era sa tamata dina sara ka yalomatua, ni ra sa vakavulici me ra muria tiko ga na ivakaro ni Kalou ka alako vakadodonu e matana.\n22 Ka sa yaco oqo me liutaki ira yani na lewe arua na udolu na gone tagane sotia oqo ko Ilamani, ia era sa lako yani ka laki vukei ira na wekadra era vala tiko ena iyalayala ni vanua ena ceva ki na yasa ni wasawasa ena ra.\n23 Ia oqo sa mai cava eke na ikaruasagavulu kawalu ni yabaki ni nodra veiliutaki na turaganilewa vei ira na tamata i Nifai.\nAlama 56:47. DV Galala.


Nona Vakaturi o Lasarusa (Joni 11) | Bula i Jisu\nBOSEA NA SANADRINI ME VAKAMATEI O JISU\nNi ratou sota volekati Pecani o Jisu, Marica kei Meri, eratou gole sara ena ibulubulu i Lasarusa. Qo e dua na qara e kena isogo na vatu. E tukuna o Jisu: “Ni kauta tani na vatu.” Ni sega ni kila o Marica na inaki i Jisu, e kaya: “Turaga sa na boi na yagona ni sa ikava ni siga qo.” E tukuna vua o Jisu: “Au a sega ni tukuna vei iko, ke o vakabauta o na raica na lagilagi ni Kalou?”—Joni 11:39, 40.\nE kau laivi na vatu, e tacake o Jisu qai masu: “Tamaqu, au vakavinavinakataki kemuni ni oni rogoci au. Au kila ni oni dau rogoci au, ia au tukuna qo mera vakabauta kina na ilala levu era tu qo ni oni talai au mai.” Nona masu e matanalevu o Jisu e vakaraitaka vei ira na tu e kea ni veika e vakarau cakava e rawa ga ena kaukaua ni Kalou. Sa qai kaci vakadomoilevu: “Lasarusa, lako mai tuba!” E lako sara mai tuba o Lasarusa, se viviraki tu na ligana kei na yavana ena isolenimate qai viviraki tu na matana ena isulu. E tukuna o Jisu: “Sereki koya me lako.”—Joni 11:41-44.\nLevu na Jiu era mai vakacegui Meri kei Marica era raica na cakamana i Jisu ra qai vakabauti koya. Ia eso tale era lai tukuna vei ira na Farisi na ka e cakava o Jisu. Era mani bose na Farisi kei na iliuliu ni bete era lewe ni Sanadrini, na nodra mataveilewai levu na Jiu. E lewe tale ga ni Sanadrini o Kaiafa na bete levu. Era kaya eso: “Sa levu nona cakamana na tamata qo, cava meda cakava? Ke da laivi koya tiko ga va qo, era na vakabauti koya kece. Era na lako mai na kai Roma ra qai taura noda vanua kei na noda matanitu.” (Joni 11:47, 48) Era mai tukuna vei ira na tagane qori na ‘levu ni cakamana’ i Jisu o ira na raica na ka e yaco, ia era sega ni marautaka na ka e cakava tiko na Kalou ena vukuna. Era kauaitaka ga na nodra itutu kei na lewa e tu vei ira.\nNa vakaturi i Lasarusa e vakamadualaki ira sara ga na Setoki, nira sega ni vakabauta na veivakaturi. E kaya o Kaiafa e dua na Setoki: “Oni sega sara ga ni kila e dua na ka, oni sega tale ga ni vakasamataka ni yaga vei kemuni me mate e dua na tamata ena vukudra na lewenivanua, me kua kina ni rusa na matanitu taucoko.”—Joni 11:49, 50; Cakacaka 5:17; 23:8.\nE lesi o Kaiafa ena dua na itavi lagilagi, ia e “sega ni cavuta vakataki koya” na vosa ya, e uqeti sara ga vakalou. E tukuna tiko o Kaiafa ni dodonu me vakamatei o Jisu me kua kina ni beca na nodra lewa kei na nodra veivakamuai na iliuliu ni lotu vakaJiu. Ia na ka e cavuta o Kaiafa e vakaibalebaletaka ni mate i Jisu ena kedra ivoli kece “na luve ni Kalou era talabusese tu,” sega ni o ira ga na Jiu.—Joni 11:51, 52.\nE yaco na loma i Kaiafa nira duavata na Sanadrini me vakamatei o Jisu.. Erau sa veikilai rawa tiko o Jisu kei Nikotimo e lewe tale ga ni Sanadrini. De dua ena lai tukuna vei Jisu nodra bukivere na Sanadrini. Se mani cava e yaco, e biubiu mai na yasayasa o Jerusalemi o Jisu, e sega ni vakamatei ni se sega ni gauna lokuci ni Kalou me yaco kina qori.\nNa cava era cakava o ira na raica na vakaturi i Lasarusa?\nE kilai vakacava na ca ni lomadra na lewe ni Sanadrini?\nSe mani cava na inaki i Kaiafa, na cava e uqeti vakalou me parofisaitaka?\nE Sega ni iTinitini ni Ka Kece o Mate!\nNa cava e tukuna kina o Jisu ni mate e vaka ga na moce? Na cava eda vulica ena veivakaturi e tukuni ena iVolatabu?\niMeli iMeli Vakaturi o Lasarusa\njy wase 91 t. 214-215


‘Na ka ca, na ka Vakasevaki ena Valenisoro ni Kalou\n“Raica na ka ca, na ka Vakasevaki Era Vakayacora Tiko”\nTIKINA BIBI: Torosobu na nodra itovo kei na nodra bula vakayalo na Juta\n1-3. Na cava e vinakata o Jiova me raica o Isikeli ena valenisoro e Jerusalemi? Na vuna? (Raica na rua na iyaloyalo ena itekivu ni iWasewase 2.)\nNI LUVE ni bete na parofita o Isikeli, e kila vinaka na Lawa e soli vei Mosese. E kila vinaka gona na valenisoro e Jerusalemi kei na sokalou savasava e dodonu me caka vei Jiova. (Isik. 1:3; Mala. 2:7) Ia qo era na kidroataka eso na Jiu yalodina okati kina o Isikeli na ka e yaco tiko ena valenisoro i Jiova ena 612 B.G.V.\n2 E vinakata o Jiova me raica o Isikeli na ituvaki torosobu e caka tiko ena valenisoro, me qai tukuna na ka e raica vei ira na “qase ni Juta” era vesu vata tu. (Wilika Isikeli 8:1-4; Isik. 11:24, 25; 20:1-3) Ena veidusimaki ni yalo tabu, o Jiova e kauti Isikeli (ena raivotu) i Jerusalemi mai na nona vale e Teliapipi, volekata na uciwai na Kipa mai Papiloni, rauta ni drau vakacaca na maile ena ra. E kauti koya ina valenisoro, ena matamata ena vualiku ni raranivale e loma. Qori na vanua e tekivu vakaraitaka kina o Jiova vei Isikeli na valenisoro ena raivotu.\n3 E raica o Isikeli e va na ka vakadomobula e vakaraitaka na kena vakadukadukalitaki na sokalou savasava. Na cava sa yaco ena sokalou savasava i Jiova? E vakaibalebale vakacava vei keda nikua? Meda tomani Isikeli sara. Meda dikeva mada e liu na ka e namaka o Jiova vei ira na dau sokaloutaki koya.\n“O Yau . . . na Kalou e Vinakata me Qaravi Duadua Ga”\n4. Na cava e vinakata o Jiova vei ira na dau sokaloutaki koya?\n4 Rauta na ciwa na senitiuri yani e liu ni bera na gauna i Isikeli, e tukuna vakamatata o Jiova na ka e vinakata vei ira na sokaloutaki koya. Ena ikarua ni Vunau e Tini, e tukuna vei ira na Isireli: * “O yau o Jiova na nomu Kalou, na Kalou e vinakata me qaravi duadua ga.” (Lako 20:5) Na matavosa “qaravi duadua ga,” e dusia ni o Jiova e sega ni vinakata me sokaloutaki e dua tale na kalou. Eda dikeva ena Wase 2 ni ivola qo, ni vinakati ena sokalou savasava me sokaloutaki duadua ga o Jiova. Me vakaliuci duadua ga o koya. (Lako 20:3) Kena ibalebale, e namaka o Jiova mera savasava vakayalo na nona dauveiqaravi, mera kua ni bosoka vata na sokalou savasava kei na sokalou lasu. Ena 1513 B.G.V., era yalorawarawa na Isireli mera ciqoma na Lawa ni veiyalayalati. Nira cakava qori, era sa vakadonuya mera sokaloutaki Jiova duadua ga. (Lako 24:3-8) E yalodina o Jiova ena nona veiyalayalati, e namaka tale ga mera yalodina va qori o ira na veiyalayalati kei koya.—Vkru. 7:9, 10; 2 Sam. 22:26.\n5, 6. Na cava mera sokaloutaki Jiova duadua ga kina na Isireli?\n5 Vakacava e namaka o Jiova mera sokaloutaki koya duadua ga na Isireli? Io, e dodonu ga! Ni Kalou Kaukaua Duadua, e Cecere Duadua e Lomalagi kei Vuravura, e iVurevure tale ga ni bula qai dau vakarautaka na veika eda gadreva. (Same 36:9; Caka. 17:28) E vakabulai ira tale ga na Isireli. Ni solia vei ira na iVunau e Tini, e vakadreta: “O yau o Jiova na nomu Kalou, au kauti iko tani mai na vanua o Ijipita, mai na vale ni veivakabobulataki.” (Lako 20:2) E matata vinaka ni dodonu ga mera sokaloutaki Jiova mai vu ni lomadra na Isireli.\n6 E sega ni dau veisau o Jiova. (Mala. 3:6) E dau vinakata me qaravi duadua ga. Vakasamataka mada nona rai ena va na ka torosobu e vakaraitaka vei Isikeli ena raivotu.\nKena iMatai: Qaravi na iVakatakarakara ni Vuvu\n7. (a) Na cava era cakava tiko na Jiu vukitani ena mata ni valenisoro ena vualiku? Na cava e qai cakava o Jiova? (Raica na imatai ni iyaloyalo.) (b) Ena sala cava e vuvu kina o Jiova? (Raica na ivakamacala e ra.)\n7 Wilika Isikeli 8:5, 6. E kidroa sara ga o Isikeli! Ena matamata ni valenisoro ena vualiku, era qarava tiko na matakau se ivakatakarakara na Jiu vukitani. De duru ni sokalou e vakatakarakarataki Asera, na kalou yalewa era tukuna na kai Kenani ni wati Peali. Se mani cava e tukuni, o ira na Isireli dau qaravi matakau qori era vakaleqa nodra veiyalayalati kei Jiova. Nira sokaloutaka na ivakatakarakara, era vakavuna me vuvu na Kalou, ra qai vakacudrui koya vakalevu ni dodonu me sokaloutaki duadua ga o Jiova. * (Vkru. 32:16; Isik. 5:13) Vakasamataka mada: Sa sivia na 400 na yabaki na kena dau kilai tu ni dau tiko o Jiova ena nona tikina tabu. (1 Tui 8:10-13) Ia qo ni caka sara tiko ga na qaravi matakau ena valenisoro, era vakavuna me ‘yawaka kina na nona tikina tabu’ o Jiova.\n8. E vakaibalebale vakacava vei keda nikua na raivotu i Isikeli me baleta na ivakatakarakara ni vuvu?\n8 E vakaibalebale vakacava vei keda nikua na raivotu i Isikeli me baleta na ivakatakarakara ni vuvu? Na ka era cakava na Juta vukitani eda lai nanumi ira kina na lotu ni Veivanua vaKarisito. Era kaya tiko na lotu ni Veivanua vaKarisito nira sokaloutaka na Kalou, ia e sega ni vakadonuya na Kalou nodra sokalou nira qaravi matakau. Ni sega ni dau veiveisau o Jiova, eda rawa ni vakadeitaka ni o lotu ni Veivanua vaKarisito, me vakataki ira na Juta vukitani, era vakacudrui Jiova sara ga. (Jeme. 1:17) Macala ga ni o Jiova e yawaki ira na lotu ni Veivanua vaKarisito!\n9, 10. Na cava eda rawa ni vulica vei ira na dau qaravi matakau ena valenisoro?\n9 Na cava eda rawa ni vulica vei ira na dau qaravi matakau ena valenisoro? Meda qaravi Jiova duadua ga e bibi meda “dro tani mai na qaravi matakau.” (1 Kor. 10:14) Eda na rairai kaya, ‘Au na sega vakadua ni vakayagataka na ivakatakarakara ena noqu sokalou vei Jiova!’ Ia e levu tu na iwalewale ni qaravi matakau, eso e sega ni laurai levu. E kaya e dua na ivakamacala ni iVolatabu: “Ena rairai nanuma e dua ni qaravi matakau e vakatauvatani ina dua na ka e yaga, se kaukaua e bibi cake mai na noda qaravi Kalou.” E rawa ni okati me qaravi matakau na iyau, ilavo, veiyacovi, ka ni veivakamarautaki—na ka eda vakaliuca ena noda bula qai sosomitaka na veiqaravi e dodonu me caka duadua ga vei Jiova. (Maciu 6:19-21, 24; Efeso 5:5; Kolo. 3:5) Meda qarauni keda mai na ivakarau ni qaravi matakau kece, baleta e vinakata o Jiova meda sokaloutaki koya duadua ga mai vu ni lomada!—1 Joni 5:21.\n10 Na imatai ni ka e vakaraitaka o Jiova vei Isikeli e okati kina na “ka vakasevaki e torosobu sara.” Ia o Jiova e tukuna vua na nona parofita: “O na raica e levu tale na ka vakasevaki e torosobu sara.” Na cava tale e rawa ni vakadomobula mai na qaravi ni ivakatakarakara ni vuvu ena valenisoro?\nKena iKarua: Era Vakama na 70 na Qase na ka Boivinaka Vei Ira na Kalou Lasu\n11. Na ka vakadomobula cava e raica o Isikeli ni curu yani ena raranivale e loma volekata na icabocabo ni valenisoro?\n11 Wilika Isikeli 8:7-12. E qiva na lalaga o Isikeli me curu yani ena raranivale e loma volekata na icabocabo ni valenisoro, e raica sara na ka vakadomobula e ceuti tu ena lalaga oya “na manumanu qasi kece kei na manumanu vakasisila, kei na nodra matakau vakasisila kece.” * Qori e vakatakarakarataka na kalou lasu. E vakasisila sara na ka e raica tarava o Isikeli: “E 70 na qase ni vuvale ni Isireli” era tucake tu “ena buto” ra qai vakama tiko na ka boivinaka vei ira na kalou lasu. Ena Lawa, na vakamai ni ka boi vinaka e dusia ni vakadonui na nodra masu na dau sokalou yalodina. (Same 141:2) Ia e tawasavasava qai boi ca vei Jiova na ka boivinaka era vakama na 70 na qase vei ira na kalou lasu. Na nodra masu e vakasisila na kena iboi vei Jiova. (Vkai. 15:8) Era vakaisini ira ga na qase qori nira kaya: “E sega ni raici keda o Jiova.” Ia e raici ira vinaka tu o Jiova, e qai vakaraitaka vei Isikeli na ka e yaco dina tiko ena nona valenisoro!\nE raica o Jiova na ka vakasevaki kece e caka ena “buto” (Raica na parakaravu e 11)\n12. Na cava meda yalodina tiko ga kina nida tiko mada ga ena “buto”? O cei mera ivakaraitaki vinaka ena tikina qo?\n12 Na cava eda rawa ni vulica vei ira na 70 na qase ni Isireli era vakama na ka boivinaka vei ira na kalou lasu? Me rogoca na Kalou noda masu qai savasava e matana na noda sokalou, e bibi meda yalodina nida tiko mada ga “ena buto.” (Vkai. 15:29) Meda nanuma tiko ni sega ni dua na ka e vunitaki ena mata i Jiova. Ke da vakabauta ni bula dina tiko o Jiova eda na sega ni cakava lo e dua na ka me vakacudrui koya. (Iper. 4:13) Mera ivakaraitaki sara ga na qase ni ivavakoso ena kena muri na ivakavuvuli vakaivolatabu. (1 Pita 5:2, 3) Era namaka na lewe ni ivavakoso me muria na qase ni ivavakoso na ivakavuvuli vakaivolatabu “ena buto,” oya ke sega mada ga ni dua e raici koya.—Same 101:2, 3.\nKena iKatolu: “Yalewa, Era Tagicaka Tiko na Kalou o Tamusi”\n13. Na cava e raica o Isikeli nira cakava tiko na yalewa vukitani ena matamata ni valenisoro?\n13 Wilika Isikeli 8:13, 14. Ni oti na imatai ni rua ni ivalavala vakasisila, e tukuna tale vei Isikeli o Jiova: “O na raica e levu tale na ka vakasevaki e torosobu sara era vakayacora tiko.” Na cava e qai raica tarava na parofita? “Ena matamata ni vale i Jiova e tiko ena vualiku,” e raica “nira dabe tiko e kea na yalewa, era tagicaka tiko na kalou o Tamusi.” Ena ivola vakaSumeria e vakatokai o Tamusi me o Dumusi na kalou lasu ni Mesopotemia, e dau nanumi tu ni watina o Isitari na kalou yalewa ni vakatubukawa. * Era tagicaka na yalewa ni Isireli me ivalavala ni nodra sokalou e sema ina nona mate o Tamusi. Nira tagicaki Tamusi tiko na yalewa ena valenisoro i Jiova era sa cakava tiko nodra ivalavala na lotu butobuto, ena vanua sara ga e dau caka kina na sokalou savasava. Ia e sega ni vakadonui na ivakarau ni sokalou era cakava tiko qori ena valenisoro i Jiova. Na vuna? Ena rai i Jiova na ka era cakava tiko na yalewa vukitani qori e “ka vakasevaki”!\n14. Na cava eda vulica me baleta na rai i Jiova ena ka era cakava na yalewa vukitani?\n14 Na cava eda vulica ena rai i Jiova me baleta na ka era cakava na yalewa qori? Me savasava noda sokalou, meda kua vakadua ni bosoka vata na sokalou savasava kei na ivakarau dukadukali ni lotu butobuto. Meda kua gona ni vakaitavi ena soqo e yavutaki ena lotu butobuto. Vakacava e dodonu meda kauaitaka na vanua era yavutaki mai kina na soqo va qori? Io! Ena rairai nanumi tu nikua ni sega ni dua na leqa na kena marautaki eso na soqo me vaka na Kirisimasi kei na Siganimate. Ia meda kua ni guilecava ni o Jiova e raica sara ga na vanua era yavutaki mai kina na soqo era marautaki tu nikua. De sa dede na kena bosoki vata tiko kei na sokalou savasava, e sega ni kena ibalebale ni vakadonuya o Jiova na mataqali sokalou va qori.—2 Kor. 6:17; Vkta. 18:2, 4.\nKena iKava: Era “Cuva Tiko ena Matanisiga” e 25 na Tagane\n15, 16. Na cava era cakava tiko na 25 na tagane ena raranivale e loma ni valenisoro? Cava e vakacudrui Jiova kina vakalevu?\n15 Wilika Isikeli 8:15-18. E cavuta o Jiova na ikava kei na iotioti ni ka vakadomobula ena vosa kilai levu qo: “O na raica na ka e vakasevaki mai na kena qo.” De a nanuma na parofita: ‘Na cava tale e ca sara mai na kena au sa raica oti?’ Sa tu qori o Isikeli ena raranivale e loma ni valenisoro. E raica ena mata ni valenisoro e 25 na tagane nira “cuva tiko ena matanisiga ena tokalau” mera sokalou. O ira na tagane qori era vakacudrui Jiova sara ga vakalevu. Ena sala cava?\n16 Raitayaloyalotaka mada: E tara na valenisoro ni Kalou me donuya na tokalau na kena icurucuru. O ira na dau sokalou era curu yani ena valenisoro era na qara ina ra qai vakanadaku ena tokalau vanua e cabe mai kina na matanisiga. Ia o ira na 25 na tagane ena raivotu era “vakanadakuya tu na valenisoro” ra qai vakanamata ena tokalau mera sokaloutaka na matanisiga. Nira cakava qori, era sa vakanadakui Jiova, ni valenisoro ya “na vale i Jiova.” (1 Tui 8:10-13) Era vukitani na 25 na tagane qori. Era vakalecalecavi Jiova ra qai beca na ivakaro ena Vakarua 4:15-19. Dua na ka nodra vakacudruya na Kalou e dodonu me sokaloutaki duadua ga!\nE dodonu me sokaloutaki duadua ga o Jiova\n17, 18. (a) Na cava eda vulica ena kedra itukutuku na dau sokaloutaka na matanisiga ena valenisoro? (b) Na veiwekani cava era vakaleqa na Isireli? E yaco vakacava qori?\n17 Na cava eda rawa ni vulica ena kedra itukutuku na dau sokaloutaka na matanisiga? Me savasava tiko ga noda sokalou, meda kerei Jiova me solia vei keda na kilaka kei na vuku vakayalo. Nanuma tiko ni o “Jiova na Kalou e matanisiga,” na nona Vosa tale ga e ‘vakararamataka’ na noda sala. (Same 84:11; 119:105) E vakararamataka o Jiova na lomada kei na noda vakasama ni vakayagataka na nona Vosa kei na ivola vakaivolatabu e tabaka na nona isoqosoqo. Eda kila kina na sala ena rawati kina na marau dina ena gauna qo kei na bula tawamudu ena gauna se bera mai. Ia ke da vakararavi ena vuravura qo me vinaka kina na ivakarau ni noda bula, eda sa na vakanadakui Jiova tiko. Qori ena vakacudrui koya vakalevu, ena vakamosia na lomana. Eda na sega vakadua ni via cakava qori vua na noda Kalou! E yaga tale ga vei keda nikua na raivotu i Isikeli, meda kua ni maliwai ira era cata na ka dina, vakabibi o ira na vukitani.—Vkai. 11:9.\nKATO NI VEIVAKAVULICI 5A: “O sa Raica qo, o Iko na Luve ni Tamata?”\n18 Eda sa dikeva oti mai na va na ka vakadomobula e raica o Isikeli me baleta na qaravi matakau kei na sokalou lasu, e vakaraitaka na torosobu ni nona vukitani vakayalo o Juta. Nira sa dukadukali vakayalo, era vakaleqa kina na Isireli na nodra veiwekani kei na Kalou. Ia ni dukadukali na sokalou, ena laurai tale ga na itovo dukadukali. E sega ni kurabuitaki gona ni o ira na Isireli vukitani e ca sara ga na nodra ivalavala, era vakaleqa nodra veiwekani kei Jiova, kei ira na so tale. Meda raica mada qo nona uqeti vakayalo na parofita o Isikeli me vakamacalataka na nodra itovo torosobu na Juta.\niValavala Vakasisila—‘Vakayacori tiko na iValavala Torosobu’\n19. E vakamacalataka vakacava o Isikeli na torosobu ni nodra itovo na veiyalayalati kei Jiova?\n19 Wilika Isikeli 22:3-12. E laurai sara ga na ivalavala vakasisila vei ira na veiliutaki kei ira na lewenivanua. Era vakayagataka nodra lewa “na Turaga” se iliuliu mera vakamatei ira kina na sega ni cala. O ira na lewenivanua era muri ira na nodra iliuliu ena beci ni Lawa ni Kalou. Ena vuvale, era “vosabeci” nodra itubutubu na gone, e takalevu tale ga na veimoceri vakaveiwekani. O ira na Isireli talaidredre era dabui ira na vulagi, ira na sega ni vakatamani kei ira na yada. O ira na kena tagane era vakacacana na watidra na kainodra. Era kocokoco nira veivaqumi, dau kovea na ka ra qai lavaka vakalevu na tubu ni dinau. Sa na rarawataka dina o Jiova na nodra vakalecalecava na nona tamata na Lawa. Era sega ni kila ni vakarautaka o Jiova na Lawa qori baleta ni lomani ira. E vakararawataki Jiova na torosobu ni nodra itovo. E dusimaki Isikeli me tukuna vei ira: “O sa guilecavi au vakadua.”\nEna veivakamuai ni lotu ni Veivanua vaKarisito, sa qai torosobu tiko ga na ivalavala kaukaua kei na ivalavala dukadukali ni vuravura qo (Raica na parakaravu e 20)\n20. Na cava e vakaibalebale kina vei keda nikua na ka e tukuna o Isikeli me baleta na ivalavala vakasisila kei Juta?\n20 E vakaibalebale vakacava vei keda nikua na ka e tukuna o Isikeli me baleta na nodra ivalavala vakasisila na Juta? Eda lai nanuma kina na ivalavala torosobu ni vuravura eda bula tu kina qo. Era vakayagataka vakatani na nodra kaukaua na veiliutaki vakapolitiki ra qai vakalolomataki na lewenivanua. O ira na iliuliu ni lotu, vakabibi o ira na lotu ni Veivanua vaKarisito era vakalougatataka na ivalu ni veimatanitu, era mate kina e sivia na milioni na lewenivanua. Era beca na italatala ni lotu na ivakatagedegede savasava qai matata ni iVolatabu me baleta na veiyacovi. Oya na vuna sa qai torosobu ga kina na itovo ni tamata ena vuravura nikua. Eda vakadeitaka gona ni o Jiova ena tukuna vei lotu ni Veivanua vaKarisito na ka vata ga e tukuna vei ira na Juta vukitani: “O sa guilecavi au vakadua.”\n21. Na cava eda vulica ena nodra ivalavala vakasisila na Juta ena gauna makawa?\n21 Na cava eda rawa ni vulica ena nodra ivalavala vakasisila na Juta ena gauna makawa? Me vakadonuya o Jiova na noda sokalou, bibi me savasava na ivakarau kece ni noda bula. E sega ni rawarawa qori ena vuravura torosobu eda bula tu kina qo. (2 Tim. 3:1-5) Ia eda kila na rai i Jiova me baleta na itovo dukadukali kece. (1 Kor. 6:9, 10) Eda talairawarawa ena ivakatagedegede savasava i Jiova nida lomani koya kei na nona lawa. (Same 119:97; 1 Joni 5:3) Ke dukadukali na noda itovo, eda sa vakaraitaka tiko nida sega ni lomana na Kalou savasava. Eda na sega vakadua ni vinakata me tukuna vei keda o Jiova: “O sa guilecavi au vakadua.”\n22. (a) Ni o railesuva na ka e vakatakila o Jiova me baleti ira na Juta, na cava o vakadeitaka mo cakava? (b) Na cava ena veivosakitaki ena wase tarava?\n22 Eda sa vulica mai eso na ka bibi me baleta na rai i Jiova ena nodra ivalavala torosobu vakayalo, vakayago na lewe i Juta makawa. Eda uqeti meda sokaloutaki Jiova duadua ga. E bibi meda qarauna na iwalewale kece ni qaravi matakau qai savasava tiko ga na noda itovo. Ia na cava e qai cakava o Jiova vei ira na nona tamata tawayalodina? E tukuna vei Isikeli o Jiova ni mai cava na nona raivotu ena valenisoro: “Au na cudruvi ira vakalevu.” (Isik. 8:17, 18) Eda na via kila na ka e cakava o Jiova vei ira na Juta tawayalodina, ni na tautauvata qori kei na vakataulewa ena caka ena vuravura ca qo. Eda na dikeva ena wase tarava na kena vakayacori vei Juta na vakataulewa i Jiova.\n^ para. 4 Ena ivola na Isikeli, na vosa “Isireli” e dau dusi ira na lewe i Juta kei Jerusalemi.—Isik. 12:19, 22; 18:2; 21:2, 3.\n^ para. 7 Na vosa “vuvu” e vakaraitaka na kena bibi vei Jiova na yalodina. Eda lai nanuma kina na tagane vakawati e vuvu qai cudruvi watina ke mani tawayalodina vua. (Vkai. 6:34) Me vakataki koya ga na tagane vakawati qori, o Jiova e cudruvi ira tale ga na veiyalayalati kei koya nira tawayalodina ra qai sokaloutaka na ivakatakarakara. E tukuni ena dua na ivola: “Nona vuvu na Kalou . . . e vu mai na nona savasava. Ni o Koya duadua ga e Yalosavasava. . . , Ena sega ni vinakata me dua tale e sokaloutaki.”—Lako 34:14.\n^ para. 11 Na vosa vakaIperiu ni “matakau vakasisila” e rairai vosa veiwekani kei na vosa vakaIperiu ni “denimanumanu,” e vosa veibeci.\n^ para. 13 E sega ni dua na yavu dina ni o Tamusi e dua tale na yaca i Nimiroti.\nNa cava e namaka o Jiova vei ira na sokaloutaki koya, o na muria vakacava?\nSala cava era dukadukali kina vakayalo na Isireli, ia o na savasava tiko ga vakacava vakayalo?\nNa cava o vakadeitaka kina me savasava tiko ga nomu itovo?\niMeli iMeli “Raica na ka ca, na ka Vakasevaki Era Vakayacora Tiko”\nrr wase 5 t. 52-61


Ministry for Pacific Peoples — Tukuna mai vei keitou na nomu nanuma me baleta na Veivakasama Raiyawa ni Veiqaravi ni Tabacakacaka Tukuna mai vei keitou na nomu nanuma me baleta na Veivakasama Raiyawa ni Veiqaravi ni Tabacakacaka\nHome / Programmes / Long-term Insights Briefing   / Vosa Vakaviti | Fijian\nTukuna mai vei keitou na nomu nanuma me baleta na Veivakasama Raiyawa ni Veiqaravi ni Tabacakacaka\nNa Veivakasama Raiyawa ni Veiqaravi (LTIB) e dua na gagadre vou vakamatanitu ena ruku ni Veiqaravi Raraba ena Vakaro 2020. Era gadrevi na veitabana kei na tabacakacaka ni matanitu me ra vakasamataka ke lailai me 10 na yabaki ki liu, na vakadikevi ni ivakarau ni veigauna mai muri, na veika rerevaki kei na madigi e rawa ni tarai Aotearoa e Niusiladi. O ira na LTIBs era veivuke ena kena tokoni na vakasama raiyawa me rawa kina vei ira na veiqaravi raraba me ra sotava na veisau ni mataka ka rawa ni solia na kena yaga vei ira na tamata mai Aotearoa. E rawa ni kune eke eso tale na itukutuku me baleta na LTIBS:\nVeivakasama Raiyawa | Tabacakacaka ni Paraiminisita kei na Kebineti (DPMC)\nNa ulutaga eda sa vakatura tiko me da vakasamataka sai koya – Vakatorocaketaki na itukutuku Vakatautauvata ni Pasifika: Vakalevutaki ni Madigi me taracake na bula Vinaka ena veisiga ni mataka ni Pasifika. Ena rawa vua na LTIB me vakatitobutaka na nodra kila me baleta na itukutuku vakatautauvata ni Pasifika me vukea na kena vakasalataki na vakatulewa kei na lawatu vei ira na tamata ena Pasifika mai muri.\nE gadrevi vei keda vakalawa me da vakayacora e rua na veitalanoa raraba me vakadeitaki kina na iotioti ni LTIB e vakaraitayaloyalotaka na rai raraba – na imatai ena ulutaga vakaturi, kei na kena ikarua matailalai ni lewe ni LTIB.\nWasea na nomu nanuma\nKeitou sa sureta tiko na itukutuku volai kei na itukutuku vakavosa me baleta na noda iulutaga vakaturi ena LTIB. Keimami sa tauyavutaka e dua na ivola ni veitalanoa, ka rawa ni vakaleweni ena neimami mataveilawa. Na itukutuku oqo sa baleta na imatai ni veitalanoa raraba. Ena vakarautaka vei iko na itukutuku bibi me vukea kina na nomu soli itukutuku, okati kina na veitaro oqo:\nNa cava o nanuma me baleta na ivakamacala vakaturi ni itukutuku ni Pasifika kei na itukutuku vakatautauvata ni Pasifika?\nNa cava na ibalebale ni itukutuku ni Pasifika kei na itukutuku vakatautauvata ni Pasifika?\nE dau matanataka beka na nomu itikotiko na veika o rogoca me baleta na iwiliwili/itukutuku ni Pasifika e Aotearoa?\nEna vukei ira beka vakacava na itikotiko ni Pasifika na itukutuku vakatautauvata ni Pasifika?\nNa cava o nanuma ni veimadigi se veika ririkotaki duadua me baleta na itukutuku vakatautauvata ni Pasifika?\nO sa vakadonuya beka ni itukutuku vakatautauvata ni Pasifika sa ikoya e dua na idola ki na tiko vinaka ni Pasifika? Cava na vuna?\nNa cava soti na nomu gagadre me baleta na itukutuku ni Pasifika ena gauna oqo kei na veisiga ni mataka?\nNa cava e so tale na veika e gadrevi se ulutaga o na gadreva kina na Tabacakacaka me vakadikevia ena LTIBs mai muri?\n9. E tiko tale beka eso na nomu vakasama o via wasea?\nE rawa ni o soli itukutuku me baleta na levu ga ni taro o taleitaka.\nE sivia e dua na sala e rawa ni o solia kina na nomu vakasama\nImeli mai vei keitou: [email protected]\nVakau ki na:\nIa, kevaka o gadreva mo vakaitavi ena nodra vakaitavi na dauveiqaravi, me vaka na vuli, na veivosaki yadudua, yalovinaka veitaratara mai vei keitou ena: [email protected]\nNa tikini siga ni kena sogo na tukutuku lesu mai na 5:00 ena yakavi ni Vakaraubuka 28 ni Janueri 2022.\nTukuna mai vei keimami na nomu nanuma me baleta na Veivakasama Raiyawa ni Veiqaravi\nYaca (vakatau vei iko)\niSoqosoqo (vakatau vei iko)\nKevaka o gadreva eso tale na veika vou ni LTIB, se o na gadreva mo vakaitavi vakalevu cake ena veitavi matailalai kei na Tabacakacaka, yalovinaka vakarautaka na nomuni imeli\niLawalawa ni yabaki (vakatau vei iko)\nMatatamata (vakatau vei iko)\nEvei o vakaitikotiko kina ena gauna oqo? (vakatau vei iko)\nNa cava o nanuma me baleta na ivakamacala vakaturi ni itukutuku ni Pasifika kei na vakatautauvata ni itukutuku ni Pasifika?\nE tiko tale beka eso na nomu vakasama o via wasea?


Mai vei Elder Taylor G. Godoy\nVei keda kece e tiko dua na “siga” meda bula kina, ia na idola ni dua na siga rawaka vinaka oya nomu gagadre mo solibula kina.\nEna vica na yabaki sa oti, o rau na noqu itokani e a dua na luvedrau lailai totoka ka yacana o Brigham. Ni oti nona sucu, e a qai laurai vei Brigham e dua na mate kune–vakavudua ka vakatokai na Hunter syndrome, ka a ka ni rarawa ni kena balebale o Brigham e sa na lekaleka ga nona bula. Ena dua na siga ni ratou a sikova tiko o Brigham kei na nona matavuvale na lomanibai ni valetabu, e a qai cavuta vakatabakidua o Brigham e dua na malanivosa; e vakarua na nona kaya, “Dua tale na siga.” Ena siga tarava ga ya, e a takali yani o Brigham.\nAu sa sikova na ibulubulu nei Brigham vakavica, ka ena veigauna kece ni veisiko, au dau vakasamataka na malanivosa “dua tale na siga.” Au vakananuma se cava ena kena ibalebale, na kena na vakilai ena noqu bula ni’u kila ni sa vo ga vei au e dua tale na siga me’u bula kina. Au na veimaliwai beka vakacava kei na watiqu, na luvequ, kei ira na tani? Au na yalovosota ka yalovinaka beka vakacava? Au na qarauna beka vakacava na yagoqu? Ena vakacava beka na noqu dau masu vagumatua ka vakasaqaqara ena ivolanikalou? Au nanuma ni ena dua se rua na sala ena yaco na gauna eda na qai kila na “dua tale na siga”—na kila meda vakayagataka vakavuku na gauna e tu vei keda.\nEna Veiyalayalati Makawa eda wilika kina na italanoa kei Esekaia, na tui kei Juta.Na parofita o Aisea e a kacivaka vei Esekaia ni sa vakarau cava na nona bula. Ni rogoca okoya na vosa ni parofita, a tekivu o Esekaia me masu, vakatakerekere, ka tagiyaso. Ena ka oya, ea vakaikuritaka o Jiova e 15 na yabaki ki na bula i Esekaia. (Raica na Aisea 38:1–5.)\nKevaka me na tukuni vei keda ni sa lekaleka ga na noda gauna ni bula, o keda talega eda na vakatakekere me so tale na siga ni bula ena vuku ni veika e dodonu meda a cakava se cakava vakaduidui.\nVeitalia ga na gauna na Turaga, ena Nona lewa vuku, e lewa me solia kivei keda yadua, e dua na ka eda na rawa ni kila deivaki: e noda kece e dua na “nikua” meda bula kina, ka e idola ki na noda cakava me siga rawaka oya na noda lomarawarawa meda solibula.\nNa turaga e a kaya, “Raica, sa vakatokai na gauna oqo me yacova ni sa lesu tale mai na Luve ni Tamata, me siga edaidai sa siga vakaidina sara ni solibula” V&V 64:23; vakaikuritaki).\nNa vosa na solibula e lako mai na vosa vaka–Latini na sacer,ka kena ibalebale “tabu,” kei na facere, ka kena ibalebale “me caka,” se ena vosa tale eso me caka me vakatabui, me kauta mai vei rau na vakarokoroko.\n“Na isoro e muria na kalougata” (“Dokai Koya,” Sere ni Lotu, naba. 15).\nNa sala cava eso ena cakava kina na solibula me vakaibalebale ka kalougata na noda veisiga?\nAi matai, na solibula yadua e vakaukauwataki keda ka vakaikuritaka na yaga ni veika eda solibula kina.\nEna vica na yabaki sa oti ena Sigatabu ni lolo, e dua na ganeda qase ea lako mai ki na tevale me wasea nona ivakadinadina. Okoya e vakaitikotiko ena siti ka vakatokai o Iquitos, ka sai koya na Emasoni vaka–Peru. Ea tukuna okoya vei keimami ni mai na gauna ni nona papitaiso, ea sa dau nona inaki voli me ciqoma na vei cakacaka vakalotu ena valetabu e Lima, Peru. Ea sauma ena yalodina okoya na nona ikatini taucoko ka dau maroroya na nona ilavo–rawati lailai sara ena veiyabaki.\nNa nona reki ena nona lako ki na valetabu ka ciqoma kina na cakacaka tabu vakalotu ea cavuti ena veivosa oqo: “Nikua au rawa ni kaya ni’u sa qai mai tuvakarau meu lako curuma na ilati. Oi au na yalewa marau duadua e vuravura; au a maroroi ilavo, o ni sega ni kila na kena balavu ni gauna, me’u sikova na valetabu, ka oti e vitu na siga ena uciwai ka 18 na auwa ena basi, au sa qai tu ena vale ni Turaga. Ni’u biuta na vanua tabu oya, au kaya ki lomaqu, ni oti kece na solibula ka vinakati me’u cakava me lako mai ki na valetabu, au na sega ni laiva edua na ka me vakavuna me’u taura vakamamada na veiyalayalati kece au sa cakava; e sa na maumau wale. Oqo edua na veidinadinati bibi!”\nAu vulica mai vua na marama totoka oqo ni solibula yadua sa dua na kaukauwa sega ni saumi rawa ka muataka na noda vei vakatulewa kei na noda vei inaki dei. Na solibula yadua e muataka noda ivakarau, noda veidinadinati kei na veiyalayalati ka vakaibalebaletaka na veika tabu.\nAi karua, na solibula eda cakava baleti ira na tani, era cakava na tani me baleti keda, e yaco kina na veivakalougatataki vei keda kece.\nEna gauna au se vuli kina ena koronivuli ni qaravi–ni–bati, na irairai vakailavo ni bula vakarawa ilavo ea sega ni veivakauqeti sara. Na tubu ni isau ni yaya e a vakalutuma vakasauri na kaukauwa vakailavo mai na dua na siga ki na duatale.\nAu nanuma na yabaki me’u curu kina ena vuli ni veisele; ea gadrevi me tiko vei au na iyaya kece ni veisele e ganita ni bera niu curu ena iwasewase ni vuli oya. Erau a maroroi ilavo na noqu itubutubu me baleta na gagadre oya. Ia ena dua na bogi ea yaco vakasauri edua na ka veivakataqayataki. Keitou a lako me voli na iyaya, ia qai ka ni kidacala ni levu ni ilavo erau a maroroya tu na noqu itubutubu me voli kina na iyaya kece sa mai rauta walega me voli kina edua ga na ikoti ni veisele—ka sega ni dua tale na ka. Keitou a lesu ki vale ena ligalala kei na lomabibi ena vakasama ni noqu sa na calata edua na iwasewase ni vuli ena vuli torocake. Ia, vakasauri, a kaya mai o tinaqu, “Taylor, lako mai vata kei au; da’ru lako mada.”\nKeirau a lako sobu i tauni ki na veivanua e vuqa era dau volia ka volitaki iyautalei. Ena neirau yaco yani ena dua na sitoa, ea taura mai o tinaqu ena nona baosi edua na taga veleveti karakarawa lailai ka tiko kina edua na qato koula totoka ka ceuti toka kina vakaoqo, “Kivua na luvequ yalewa lomani mai vei tamamu.” Oya edua na qato ka a solia na tukaqu vei koya ena dua na nona siganisucu. Ia ea qai, volitaka okoya, e mataqu saraga.\nEna nona taura na ilavo, ea tukuna vei au okoya, “Kevaka edua na ka au nuidei kina, oya ni o iko o na dua na vuniwai–ni–bati. Lako ka laki volia na iyaya kece o gadreva.” Ia oqo, e rawa ni o raitayaloyalotaka se mataqali gonevuli au a qai yacova rawa mai na gauna oya ka lako mai? Au a vinakata me’u vinaka duadua sara ka vakacavara vakatotolo na noqu vuli baleta ni’u kila na isau cecere ni solibula e cakava okoya.\nAu a vulica ni solibula era vakayacora na noda daulomani ena vukuda e vakabulabulataki keda me vaka na wai batabata ena lomadonu ni vanua dravuisiga. Na solibula vaka oqori e kauta mai na inuinui kei na veivakayarayarataki.\nAi katolu, na solibula cava ga eda cakava e lailai ni vakatauvatani ki na solibula ni Luve ni Kalou.\nNa cava na yaga ni dua mada ga na qato koula lomani me vakatauvatani ki na solibula ni Luve dina sara ni Kalou? E rawa vakacava ni da rokova na solibula tawa vakaiyalayala oya? E veisiga yadua eda rawa ni nanuma ni sa noda e dua tale na siga meda bula ka yalodina kina. O Amuleki ea vakatavulica: “Io, au gadreva mo ni lako mai ka kakua ni vakaukauwataka tiko na lomamuni; ia raica, oqo na kena gauna kei na siga ni nomuni vakabulai; o koya, kevaka ko ni veivutuni ka sega ni vakaukauwataka na lomamuni, ena kau yani vakatotolo vei kemuni na ituvatuva cecere ni veisereki” (Alama 34:31). Ena vosa tale eso, kevaka eda na cabora vua na Turaga na solibula ni yalo e raramusumusu ka bibivoro, ena gauna vata ga oya e vakatakilai kina ki na noda bula na veivakalougatataki ni ituvatuva cecere ni marau.\nNa ituvatuva ni veisereki e rawa ena isoro i Jisu Karisito ka sa vakavinavinakataki. Me vaka ea vakamacalataka oKoya vakai Koya, na isoro ka “sa vakavuna vei au, na Kalou sara ga, ko koya sa kaukauwa sara, me sautaninini ena vuku ni mosi, sa titiri kina na dra mai na qara kecega ni yagoqu, ka sa rarawa sara kina na yagoqu kei na yaloqu—kau sa gadreva meu kakua ni gunu mai na bilo wiwi, ka vakasuka” (V&V 19:18).\nKa sa baleta na vakacaboisoro oqo, ni oti na vakamuri ni sala ni veivutuni vakaidina, eda rawa kina ni vakila ni laveti na bibi ni noda cakacala kei na ivalavala ca. E dina sara, na kilai yaloda, madua, mosi, rarawa, kei na noda raici keda sobu era sa sosomitaki ena dua na lomagalala, marau, reki, kei na inuinui.\nEna gauna vata oya, ni da rokova ka vakavinavinakataka na Nona isoro, eda rawa ni ciqoma vakalevu sara na gagadre titobu meda luve ni Kalou vinaka cake, meda tu tani mai na ivalavala ca, ka maroroya na veiyalayalati vakavinaka cake sara.\nIa qai, vakataki Inosi ni ciqoma oti na veivosoti ni nona ivalavala ca, eda na vakila na gagadre meda sorovaki keda ka vakasaqara na nodra tiko-vinaka na tacida kei na ganeda (raica na Inosi 1:9). Ka da na lomasoli vakalevu cake ena vei “dua tale na siga” me muria na veisureti ka solia vei keda o Peresitedi Howard W. Hunter ni a kaya: “Vakavinakataka edua na veileti. Vakasaqara e dua na itokani sa guilecavi toka.Vagalalataka na vakabeka ka vakaisosomitaka ena veivakabauti. Sauma vakamalua na vosa. Vakayaloqaqataki ira na itabagone.Vakaraitaka votu nomu yalodina ena vosa kei na ivalavala.Maroroya e dua na yalayala.Vorata na yalo ca. Vosota e dua na kemu meca. Kere veivosoti. Tovolea mo kila vakavinaka cake. Dikeva na ka o lavaka vakaukauwa tiko vei ira tale eso. Vakaliuca na veika baleta e dua tale. Dauloloma. Dau yalomalua. Dredre vakalevu cake vakalailai. Vakaraitaka nomu vakavinavinaka.Kidavaka e dua na vulagi. Vakamarautaka na yalona dua na gone. Cavuta nomu loloma ka qai cavuta tale” (Nodra iVakavuvulina Peresitedi ni Lotu: Howard W. Hunter , 32; tauri mai na “What We Think Christmas Is,” McCall’s, Tise. 1959, 82–83).\nMe da vakasinaita na noda vei siga ena veimuataki oya kei na kaukauwa e solia vei keda na solibula yadua kei na vakacacabo ka da cakava se ciqoma mai vei ira na so. Ka ena dua na sala uasivi, meda marautaka na sautu kei na reki ka cabora vei keda na solibula ni Luvena Duabauga; io, na sautu oya ka tukuni ena noda wilika ni sa lutu ko Atama me sucu kina na tamata, ka sa sucu na tamata—sucu o iko—mo rawata na marau (raica na 2 Nifai 2:25). Na marau oya e marau dina ka rawa walega ni vakarautaka na solibula kei na Veisorovaki ni iVakabula o Jisu Karisito.\nE sa noqu masu me da muri Koya, me da vakabauti Koya, me da lomani Koya, ka me da vakila na loloma e vakaraitaki ena Nona solibula e veigauna e noda kina na madigi meda bula me dua tale na siga. Ena yaca i Jisu Karisito, emeni.


2 Koronica, chapter 10 of the Fijian Bible - with audio narration\nOi au oqo, o Paula, au sa vakamamasu vei kemudou ena yalo vaka Turaga kei na yalo e malumalumu sara i Karisito â€“ ni'u tiko kei kemudou au na veidokai ka vakamalumalumutaki au, ia ni'u sa tiko tani au sa doudou ni vosa vei kemudou.\n2 Ia au sa kerei kemudou ni na sega ni rogo kaukauwa vaka o ya na noqu vosa ni'u sa tiko vata kei kemudou, ni so vei kemudou, e nanuma tiko ni ka vakayago na neitou cakacaka.\n3 E dina ni keitou bula tiko vakatamata e vuravura, ia keitou sega ni vakayagataka nai yaragi e vakayagataka o vuravura ena i valu oqo.\n4 Na neitou i yaragi ena i valu vakayalo oqo e sega ni ka vakayago me vakatamata, ia ena kaukauwa ni Kalou Me talaraki kina na bai kaukauwa,\n5 Me buturaka sobu na duidui kei na veika cecere kece e vakalevulevui koya me veicoqacoqa kei na vuku ni Kalou, me vesuka mai na vakanananu kecega me talairawarawa vei Karisito,\n6 Ka keitou sa vakarau me totogitaka na talaidredre kecega, ni dou sa vakayacora na bula ni talai rawarawa.\n7 Na nomudou rai beka dou raica tikoga na ka e taudaku? Kevaka e dua sa vakadeitaka ni sa tu vata kei Karisito, me nanuma oqo o koya, me vaka ga sa nei Karisito o koya, keitou sa tu vaka talega kei Karisito.\n8 Kevaka au vakalavelaveta vakalevu tiko na lewa sa soli mai vei keitou o koya sa solia vei keitou na Turaga, mo dou vakatatacaketaki kina ka sega ni dou vakarusai kina, ena sega ni rawa me'u na madua kina.\n9 De na rairai beka ni'u, vakarerei kemudou ena noqu i vola.\n10 "Ni ra tukuna, me kakua ni kauwaitaki na nona i vola, e sa rui bibi ka kaukauwa, ni sa yaco mai eke eda na raica ni sega ni dua na ka vinaka me tu vua, oqo e dua na dauvunau vakasisila."\n11 Me ra kila o ira na vosa tiko oqori, ni rau sa tautauvata ga na neitou i vakarau keitou vola tiko e nai vola, kei na neitou i tovo ni keitou sa tiko vata kei kemudou.\n12 Ena dredre vei keitou me keitou vakatautauvatataki keitou kei ira na dau tukutukuni ira, na nodra leqa ni ra vakatautauvatataki ira tikoga vakataki ira oqo e sega ni vakaraitaki ni vuku.\n13 Ia oi keitou na ka keitou tukuna ena sega ni rui sivia sara vaka o ya, ia keitou na qarauna me toka ga ena i yalayala e vakatara na Kalou me keitou yacova â€“ o koya dou sa okati talega kina.\n14 Keitou sega ni via sivia na neitou i yalayala (me nanumi kina ni sega ni yaco vei kemudou na neitou lewa), keitou a kauta yani vei kemudou nai tukutuku vinaka i Karisito;\n15 Keitou sega ni via vakadokadokataka na cakacaka gumatua ni dua na tamata, oqori sa sivia tale, ia keitou nuitaka, ni na tubu me levu na nomudou vakabauta, dou na vakarabailevutaka kina na neitou i yalayala,\n16 Me keitou vunautaka kina na Kosipeli ena veivanua yawa siviti kemudou, ia me keitou kakua ni dokadoka e na vuku ni nona rawa ka kei na nona yalayala e dua tale na tamata.\n17 Ia, "O koya sa vosa doudou, me vosa doudou ena vuku ni Turaga."\n18 Ni sa sega ni vakabau o koya sa tukuni koya, sa vakabau ga o koya sa tukuna na Turaga.


Na icula ni itatarovi na Pfizer | The Pfizer vaccine | Unite against COVID-19\nNa icula ni itatarovi na Pfizer | The Pfizer vaccine\nRaica eso tale na itukutuku me baleta na icula ni itatarovi na Pfizer kei na sala mo rawa ni cula kina.\nMe baleta na icula ni itatarovi na Pfizer\nNa icula ni itatarovi e vakalevu e Niusiladi e buli na Pfizer-BioNTech. E kilai ena yaca ni kena ivakatakilakila na Comirnaty.\nE vakayavutaki na icula ni tatarovi ena mRNA (messenger ribonucleic acid). E sega ni tiko kina e dua na manumanu ni mate e bula, se mate se manumanu ni mate e sa vakarusai. E sega ni vakaleqa se veitaratara kei na nomu DNA se genes.\nE sega ni saumi ka vakarautaki me baleti ira kece e Niusiladi e ra yabaki 5 se sivia.\nNa icula ni itatarovi me baleti ira na gone yabaki 5 ki na 11 na Pfizer e ganiti ira na gone ka lailai sobu na kena ivakarau.\nMe baleta e so tale na itukutuku ena vuku ni icula itatarovi vei ira na gone yabaki 5-11\nNa gauna e na kedrau maliwa na icula itatarovi\nYabaki 18 se sivia: ena gadrevi mo cula vakarua ena icula ni itatarovi ka me 3 na macawa na kena veiyawaki. Ko na gadreva e dua na icula ni veitokoni itatarovi kevaka e sa sivia e 3 na vula mai gauna ko a cula taumada kina e na icula ni itatarovi.\nYabaki 16 kei na 17: ena gadrevi mo cula vakarua ena icula ni itatarovi me 3 na macawa na kena veiyawaki. Ko na gadreva e dua na icula ni veitokoni itatarovi kevaka e sa sivia e 6 na vula mai gauna ko a cula taumada kina e na icula ni itatarovi.\nYabaki 12 ki na 15: ena gadrevi mo cula vakarua ena icula ni itatarovi me 3 na macawa na kena veiyawaki. E se bera tiko ena gauna oqo na icula ni veitokoni ni itatarovi vei ira e ra se bera ni yacova na yabaki 16.\nYabaki 5 ki na 11: e vakaturi me 8 na macawa na veiyawaki ni gauna ni cula ena icula ni itatarovi. E se bera tiko ena gauna oqo na icula ni veitokoni ni itatarovi vei ira e ra se bera ni yacova na yabaki 16.\nRaica e so tale na itukutuku me baleta na icula ni veitokoni ni itatarovi\nNomu cula ena icula ni itatarovi na Pfizer\nE rawa ni ko vakadeitaka na nomu gauna ni cula ena icula ni itatarovi na Pfizer ena Book My Vaccine (external link) se qirita na Talevoni ni Bula ni Veicula ena icula ni itatarovi ni COVID ena 0800 28 29 26.\nEna cula na tabamu e dua e sa vulica vinaka na vei cula ena icula ni itatarovi. E rawa ni ko cula ena kena ikarua ni sa oti e 3 na macawa mai na kena imatai. Kevaka ko a cula ena Pfizer ena kena imatai e dodonu mo cula talega kina ena kena ikarua.\nE dodonu mo wawa me rauta ni 15 na miniti mai na nomu cula me rawa ni vakadeitaki ni ko daumaka tiko.\nSala e cakacaka kina na icula ni itatarovi na Pfizer\nE vakauta na icula ni itatarovi na Pfizer na itukutuku me vakavulica kina na yagomu ena sala me valuti kina na manumanu ni mate na COVID-19. E sa na qai vulica na yagomu me kila na manumanu ni mate na COVID-19 ka vakayagataka na sotia ni yago me valuta kina. Na sotia ni yago ena tarova me kua ni vakaleqa na sela ni yagomu na manumanu ni mate.\nKevaka e na mani takavi iko na manumanu ni mate na COVID-19 ena veigauna mai muri, e sa na tiko e yagomu na iyaragi dodonu mo taqomaki kina mo kua ni tauvimate.\nEda kila vakaevei ni mana na icula ni itatarovi na Pfizer.\nNa vei icula ni itatarovi ni COVID-19 e ra icula ni itatarovi vakadikevi vakavinaka duadua e se bau vakayacori.\nKeitou kila ni mana na cakacaka ni icula na Pfizer baleta ni sa vica vata na vula na kena vakatovolei vei ira e sivia ni 40 na udolu ni bera ni vakadonui me vakayagataki. E vakatovolei na wainimate dina vei ira eso na iwase qai vakatauvatani kei kena e sega ni dina (wainimate masima) e soli ena dua tale na iwase. E kunei e na gauna ni vakatovotovo ni icula ni itatarovi na Pfizer e vakarautaka e rauta ni 95 na pasede ni veitaqomaki mai na ivakatakilakila ni mate na COVID-19.\nNa ivakarau ni neitou dikeva na mana ni icula ni itatarovi e vakayagataki\nNa Medsafe na tabana e Niusiladi e tiko kina na kaukauwa me dikeva na kena mana. E dikeva na kedra vakayagataki na wainimate vou, okati kina na itatarovi, me vakadeitaka ni ra sa yacova na ivakatagedegede e gadrevi e vuravura kei na veika e ganita na noda vanua. E na vakatura walega me vakadonui me vakayagataki e dua na wainimate e Niusiladi kevaka e sa yacova na vei ivakatagedegede oqori.\nE sa solia na Medsafe na veivakadonui ni kena vakayagataki na icula ni itatarovi na Pfizer e Niusiladi (e tiko e so na tikina me vakamuri). E sa kena ibalebale ni sa vakadonui, ia me dau solia tiko na Pfizer ki na Medsafe na itukutuku ni kena vakamuri na ivakatagedegede ni veimatanitu.\nEna tomana tikoga na Medsafe na nona yadrava ivakarau ni veitaqomaki kei na yaga ni icula ni itatarovi. E dikeva lesu na itukutuku vakadidike vakavuniwai e na veiyasa i vuravura kei na nodra itukutuku na kena dau e na tabana ni bula vata kei ira e ra sa cula oti ena icula ni itatarovi.\nE rawa ni ko vakila e so na revurevu lalai ni vei wainimate ni itatarovi taucoko ko vakayagataka ena loma ni vica siga ni oti mai na gauna e soli kina vei iko. Oqo na kena ituvaki e dau yaco vakawasoma ka ivakaraitaki ni sa vulica na yagomu me valuta na manumanu ni mate.\nE levu na revurevu e sega ni dau dede ka sega ni tarova na ika rua ni nomu cula ena icula ni itatarovi se tarova na veika ko dau cakava ena veisiga. Eso e lako vakaca vei ira era na sega kina ni draiva vakavinaka se vakayagataka eso na misini.\nNa revurevu ni kena cakacaka ena wainimate na:\nmosi se vuvuce ni vanua e cula\nwawale se momosi na yago\nmosi ni masela\nmomosi ni sema ni yago\ntubu na ivakarau ni katakata\nwadadamu na mawe ni icula\nEso tale na kena revurevu ena dau yaco vakalevu ena ikarua ni cula.\nEso na revurevu bibi\nE so na bibi ia e ra sega ni dau yaco vakawasoma.\nNa Myocarditis sa ikoya na vuce ni masela ni uto ka sa kilai tiko ni dua vei ira na revurevu ni icula ni tatarovi na Pfizer.\nRevurevu e rawa okati kina:\nmosi ni saresare e qai tekivu vou\nsega ni kena ivakarau/tuki totolo ni uto\nVakaraitaki ni revurevu ni icula\nE rawa ni ko tukuna na revurevu ki na Centre for Adverse Reactions Monitoring (CARM) (Tabana e vakamuria ka vakadikeva na vei irevurevu ca ni wainimate). Na Tabana e vakamuria ka vakadikeva na irevurevu ca ni wainimate e maroroi kina na itukutuku me baleta na ituvaki ni revurevu lako vakaca ni wainimate kei na wainimate ni itatarovi e Niusiladi.\nTukuna na itukutuku ni kena lako vakaca (external link)\nVakadinadinataka ni ko sa cula oti ena icula ni itatarovi\nNa website na My Covid Record (Noqu itukutuku me baleta na Covid) e vakatara mo raica ka kerea na kemu itukutuku ni cula ena icula ni itatarovi ni COVID-19 ka raica kina talega kina na macala ni vakadikevi me baleta na COVID-19 e qai cala duadua e muri. Na vanua e tiko kina website na mycovidrecord.health.nz\nEna website oqo, e rawa ni ko raica kina na:\nKerea e dua na ilavelave ni nomu itukutuku ni cula ena icula ni itatarovi ni COVID-19 - e okati kina na naba e soli ena wainimate e ra buli vata ena dua na gauna, yaca ni wainimate ni itatarovi, kabani e bulia kei na so tale na icula ni itatarovi mai vanua tani ko a kerea me vakacurumi ena nomu itukutuku ni bula. Kevaka ko gadreva oqo ena vukuna tale edua, qirita na 0800 222 478\nKerea e dua na My Vaccine Pass (Noqu ivakadinadina ni sa cula oti) - e dua na itukutuku vaka matanitu me baleta na ituvaki ni nomu cula ena icula ni itatarovi me vakayagataki e Aotearoa Niusiladi. E rawa ni ko kerea ena vukumu se ena vukuna e dua tale.\nKerea e dua na International Travel Vaccination Certificate (Na noqu sitivikiti ni vakadinadina niu sa cula oti ena icula ni itatarovi me baleta na lako ki vanua tani) - me vakadinadinataka na ituvaki ni nomu cula ki na veivanua tani. E rawa ni ko kerea ena vukumu se ena vukuna e dua tale.\nRaica na macala ni nomu vakadikevi me baleta COVID-19.\nLaveta na macala ni nomu vakadikevi ena Rapid Antigen Test (Vakadikevi ena kena curumaki na tolo ni vauvau ena ucu). E rawa ni ko vakuria e dua na macala ni nomu vakadikevi se ena vukuna tale e dua.\nE sa sega ni gadreva na Matanitu me vakayagataki na My Vaccine Pass (Noqu ivakadinadina ni'u sa cula oti) ena vei bisinisi, soqo kei na veiqaravi tale eso. E se rawa tikoga me ra digitaka na vei bisinisi me vakayagataki na My Vaccine Pass (Noqu ivakadinadina ni'u sa cula oti) me dua na ivakarau lavaki kevaka e tiko e dua na yavu e baleta na bula e gadrevi kina. Ia, kevaka e ra gadreva na vei bisinisi kei na isoqosoqo me vakayagataki na My Vaccine Pass (Noqu ivakadinadina ni'u sa cula oti) me yavu me rawa kina na curu, e ra na sega ni rawa ni vakuai ira na gone yabaki lako sobu ka sega na nodra My Vaccine Pass (Noqu ivakadinadina ni‘u sa cula).\nRaica na itukutuku ni cula na My Covid Record (Noqu itukutuku me baleta na Covid)\nVeika tale eso\nDikevi kei na vakadonui ni vei wainimate ni itatarovi | Minisitiri ni Bula (external link)\nLako vakaca kei na kena revurevu ni icula ni itatarovi| Minisitiri ni Bula (external link)\nMe baleta na icula ni itatarovi na Pfizer | Immunisation Advisory Centre (Tabana ni vakasala ni cula ena icula ni itatarovi) (external link)\nVakau ni tukutuku lasu kei na itukutuku yavutaki ena dina me veivakacalai ka veivakaleqai\nLast updated: 28 April 2022 at 1:16 pm


Crypto vucesa na launches ni Robinhood ni app mai Colorado - Blockchain News\nEpereli 22, 2018 veiqaravi\nNa tosoi ki liu mai Amerika na ni veisisivi ni vanua me baleta na veisau ni cryptocurrency. Isau ni Library kacivaka ga na Robinhood e ena Twitter kena vakalevutaki ena loma ki Colorado. Na vatavata trading sa cereki galala mai na commision vucesa me baleta Bitcoin mai Colorado.\nMe ikuri ni cryptocurrencies, ni o ni Palo Alto, Yavutaki ena Calif. nona vucesa vatavata e tokona talega na sea, ETFs kei na digidigi.\nColorado, ka sa kilai tu me baleta na kena Rocky Mountain vakajoke kei na lewai ni blockchain-vakaitokani, lewena sara e dua na iwiliwili ni Amerika ni dodo yani ki California, Massachusetts, Missouri kei Montana, kece na ka e vakuri ena Epereli taumada me tiki ni dua na taucoko ni itutu-mai-ituvaki ni sa toso tiko yani na Robinhood.\nSa Ethereum pausi ImToken $ ...\nSa oti na duru:Isema ni ATM ni Bitcoin Coinsource ena cakacaka vata kei na authenticator ni mataiteki na cakacaka Acuant\nTarava na duru:A qai bans vakayagataki ni cryptocurrencies\nMe 18, 2018 ena 2:37 MISSION\nJune 3, 2018 ena 3:06 MISSION


2 Samuela 6 | iVolatabu ena Internet | Vakadewa ni Vuravura Vou\niKarua ni Samuela 6:1-23\nKau i Jerusalemi na Kato ni Kalou dina (1-23)\nTara o Usa na Kato ni Kalou dina qai vakamatei (6-8)\nBeci Tevita o Maikali (16, 20-23)\n6 E soqoni ira tale na sotia digitaki kece e Isireli o Tevita, era le 30,000. 2 E qai lako yani o Tevita kei ira kece na tamata era tiko vata kei koya i Pealijuta mera kauta mai kea na Kato ni Kalou dina,+ na vanua e masuti kina na yaca i Jiova ni lewe vuqa,*+ e toka e cake vei rau na jerupi.+ 3 Ia era vakavodoka na Kato ni Kalou dina ena dua na kareti vou+ me kau mai na vale i Epinatapi+ e tiko e delana, erau liutaka tiko na kareti vou o Usa kei Eio, o rau na luvei Epinatapi. 4 Era kauta sara na Kato ni Kalou dina mai na vale i Epinatapi e tiko e delana, qai liutaka tiko na Kato o Eio. 5 E marau tiko o Tevita kei ira kece na vuvale ni Isireli ena mata i Jiova nira vakayagataka na veimataqali ivakatagi e caka ena kau junipa, na api, eso tale na ivakatagi vakawa,+ na tibereli,+ na sibali,+ kei na so tale na iyaya ni vakatagi. 6 Ia nira yaco ina rara ni butu covuata nei Nakoni, e dodoka na ligana o Usa qai taura+ na Kato ni Kalou dina, ni voleka ni vakalutuma na bulumakau. 7 E waqa sara ga na cudru i Jiova vei Usa qai mokuti koya+ e kea na Kalou dina ena nona veibeci,+ mani mate e kea volekata na Kato ni Kalou dina. 8 E rarawataka o Tevita ni yaviti Usa o Jiova ena dela ni cudru, e qai vakatokai na vanua oya me o Peresiusa* me yacova mai na siga qo. 9 E qai rerevaki Jiova+ o Tevita ena siga oya, e kaya: “Ena kau mai vakacava vei au na Kato i Jiova?”+ 10 E sega ni via kauta o Tevita na Kato i Jiova ena vanua e tiko kina o koya ena Koro i Tevita.+ E kauta ga o Tevita ina vale i Opeti-itomi+ na kai Kaca. 11 E tiko ga na Kato i Jiova ena vale i Opeti-itomi na kai Kaca me tolu na vula, e vakalougatataki Opeti-itomi tiko ga o Jiova kei ira kece na nona vuvale.+ 12 E tukuni sara vei Tui Tevita: “E vakalougatataka o Jiova na vuvale i Opeti-itomi kei na ka kece e nona ena vuku ni Kato ni Kalou dina.” E lako sara o Tevita me kauta mai na Kato ni Kalou dina ena vale i Opeti-itomi me kauta cake ena marau levu+ ina Koro i Tevita. 13 Nira kalawa vakaono na colata tiko+ na Kato i Jiova, e cabora o koya e dua na bulumakau tagane kei na dua na manumanu yagovinaka. 14 E meke wavoki tiko ena nona kaukaua taucoko o Tevita ena mata i Jiova, e tokara tiko o Tevita e dua na efoti lineni.+ 15 E kauta cake tiko o Tevita kei na vuvale taucoko ni Isireli na Kato+ i Jiova nira kaila ena reki,+ era uvuca tale tiko ga na davui.*+ 16 Ia ni yaco na Kato i Jiova ena Koro i Tevita, e rai sobu mai na katubaleka o Maikali+ na luvei Saula qai raici Tui Tevita ni ladelade qai meke wavoki tiko e mata i Jiova, e beci koya sara e lomana.+ 17 Era mani kauta i loma na Kato i Jiova ra qai biuta ena kena vanua ena loma ni valelaca e birika o Tevita me biu kina.+ Oti e cabora o Tevita na isoro kama+ kei na isoro ni veiyaloni+ ena mata i Jiova.+ 18 Ni cabora oti o Tevita na isoro kama kei na isoro ni veiyaloni, e qai vosa vakalougatataki ira na tamata ena yaca i Jiova ni lewe vuqa. 19 E vota tale ga vei ira kece na tamata, vei ira taucoko na ilala levu ni Isireli, na tagane kei na yalewa mera yadua na ibuli madrai e vaka na mama, na keke vuaniniuniu, kei na ibuli vuanivaini rabaraba sigani, oti era veisukayaki na tamata ina nodra dui vale. 20 Ni lesu o Tevita me vosa vakalougatataka na nona vuvale, e qai lako mai o Maikali+ na luvei Saula me tavaki koya. E kaya: “E lagilagi dina na tui ni Isireli ni luvata na nona isulu nikua e matadra na goneyalewa bobula ni nona vakailesilesi, me vaka ga ni luvata na nona isulu e dua na tamata ululala!”+ 21 E kaya sara vei Maikali o Tevita: “Au soqo tiko ena mata i Jiova, o koya e digitaki au, e lesi au meu liutaki ira na tamata i Jiova na Isireli,+ e sega ni digitaki tamamu kei ira kece na lewe ni nona vuvale. Au na marau gona ena mata i Jiova, 22 au na beci au sara ni vakatauvatani kei na ka qo, au na vakalolovirataki au sara. Ia era na vakalagilagi au na goneyalewa bobula o tukuna tiko.” 23 E mani sega ni vakaluveni o Maikali+ na luvei Saula me yacova na siga e mate kina.


O se Nanuma Tiko?—Tiseba 2014 | Vulici\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Dutch Efik English Estonian Finnish French Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Marathi Mauritian Creole Maya Mixe (North Central) Mongolian Ndebele Ndonga Nepali Ngabere Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Totonac Tshiluba Tsonga Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Venda Vietnamese Waray-Waray Wolaita Xhosa Zulu vakaViti\nE vakatau sara ga vua na tamata yadua me vakama na yagona e dua e mate se sega. Na iVolatabu e sega ni tukuna sara vakamatata na ivakarau qo, ia e bibi meda kila tiko ni gauna a mate kina o Tui Saula kei na luvena o Jonacani, a vakamai qai bulu na yagodrau. (1 Sam. 31:2, 8-13)—15/6, tabana e 7.\nEda vakadeitaka vakacava ni sega ni vakavuna na ca na Kalou?\nE dodonu na nona ivalavala kece na Kalou. E lewadodonu, yalodina, qai yalododonu. O Jiova tale ga e dau veikauaitaki qai dau yalololoma. (Vkru. 32:4; Same 145:17; Jeme. 5:11)—1/7, tabana e 4.\nNa ituvaki dredre cava ena rawa ni sotava e dua ni toki me lai veiqaravi ina dua tale na vanua e vinakati kina vakalevu na veivuke?\nEna sotava e tolu na ituvaki dredre: (1) duidui na ivakarau ni bula, (2) ena vakanananu e vale, (3) ena saga me veikilai kei ira na mataveitacini. Era vakalougatataki dina e levu era sotava na ituvaki dredre qori.—15/7, tabana e 4-5.\nNa cava eratou cati Josefa kina na tacina?\nDua na vuna levu oya ni dau lomani Josefa o Jekope, e solia kina vua e dua na kote talei. Eratou vuvutaki koya na tacina, ratou mani volitaki koya me lai bobula.—1/8, tabana e 11-13.\nNa cava e yaga qai rawarawa kina na kedra vakayagataki na tikidua vou?\nE tautauvata ga na kedra vakarautaki. E uqeti keda meda wilika e dua na tikinivolatabu meda qai tarogi itaukeinivale e dua na taro. Se mani cava nona isaunitaro, eda rawa ni cega na tabana e loma da qai vakaraitaka na ka e kaya na iVolatabu. Eda rawa ni dusimaki koya ena dua na taro me rawa kina ni lesuvi.—15/8, tabana e 13-14.\nNa cava na ivola vakaSiria na Peshitta?\nNa vosa vakaSiria e dua na vosa vakaArame. A vakayagataki vakalevu ena ikarua se ikatolu ni senitiuri G.V. Kena irairai ni vosa vakaSiria e imatai ni vosa era vakadewataki kina eso na ivola ena iVolatabu vaKirisi vaKarisito. E kilai na iVolatabu ena vosa vakaSiria me Peshitta.—1/9, tabana e 13-14.\nNa cava mera cakava na itubutubu lotu vaKarisito mera vakatawai luvedra kina?\nE bibi mera vakarogoci luvedra mera kilai ira vinaka. Saga mo vakani ira vakayalo. Kena ivakaraitaki, tuberi ira vakayalololoma nira saga mera vakasamataka vakabibi na vu ni nodra vakatitiqa vakayalo.—15/9, tabana e 18-21.\nNa cava ena yaco ni sa veiliutaki na Matanitu ni Kalou?\nSa na sega tale na tauvimate, mate, na leqa ni cakacaka saumi, ivalu, lailai ni kakana, kei na dravudravua.—1/10, tabana e 6-7.\nNa veiyalayalati cava ena iVolatabu e rawa nira veiliutaki kina kei Karisito eso tale?\nNi cava na iotioti ni kanavata ni Lakosivia a cakava o Jisu kei ratou nona yapositolo, a tauyavutaka kina o koya e dua na veiyalayalati kei ratou na nona tisaipeli yalodina e vakatokai me veiyalayalati ni Matanitu. (Luke 22:28-30) Qori e vakadeitaka ni ratou na veiliutaki kei Jisu e lomalagi.—15/10, tabana e 16-17.\nTukuna e rua na ivakaraitaki ena iVolatabu e vakadinadinataka ni bula dina tiko o Setani.\nE tukuna na iVolatabu ni a vosa vei Jisu o Setani ni saga me temaki koya. A vosa tale ga o Setani vua na Kalou ena gauna i Jope. Rua na ivolatukutuku qori e dusia ni bula dina tiko o Setani.—1/11, tabana e 4-5.\nO cei na “ilawalawa me vakatokai ena yacana” a cavuta o Jemesa, e volai tiko ena Cakacaka 15:14?\nQo o ira na Jiu kei ira na sega ni Jiu e digia na Kalou mera matatamata digitaki era “tukuna yani na lagilagi” i koya e kacivi ira. (1 Pita 2:9, 10)—15/11, tabana e 24-25.\nVanua cava a tu kina na korolevu o Timgad, na itovo cava era vakaraitaka eso na tu ekea?\nE dua na korolevu vakaRoma o Timgad, e tiko ena Noca kei Aferika (sa kilai nikua me o Algeria). E kilai na ka era vakabauta ena so na ka a kune ena vakekeli e ceuti tu kina na vosa qo: “Na bula vinaka duadua na vakasasa manumanu, sisili, qito kei na marau!” E tautauvata na rai qori kei na ka e tiko ena 1 Korinica 15:32.—1/12, tabana e 8-10.


The Fiji Times » Marautaki na valenibula ni ivi\nMarautaki na valenibula ni ivi\nE MARAUTAKA na Matabose ni Dauvolivoli na kena varau dola vou e dua na vale ni veiqaravi vei ira na vakaleqai na nodra Ivi se na Kidney Dialysis Centre mai Lautoka ka ratou dolava na soqosoqo na Island Kidney Assistance Foundation Fiji (IKAFF).\nNa kena varau dola vou na vale ni veiqaravi qo e kani marau vei ira era na lewe ni vanua ka ra tiko e Viti Levu ka ra gadreva tu na veiqaravi ni dialysis. Qo e kenai balebale talega ni ra na sauma nai sau lailai duadua na lewe ni vanua ni vakatauvatataki qo kei rau na vale ni veiqaravi e rua na Kidney Foundation of Fiji (KFoF) kei na Zen’s Medical Centre.\nEra dau sauma tiko na tiko e Viti Levu e $250 e dua na veiqaravi ia na IKAFF e ratou na lavaka ga e $150 dua na veiqaravi ka na veiqaravi sau lailai duadua e Viti Levu. E laurai talega ni ratou lavaka talega na Northern Dialysis Centre e $150 dua na veiqaravi.\nIa e laurai tiko ni ratou na rawa ni vakalutu ka talega nai sau ni nodratou veiqaravi na soqosoqo levu na Kidney Foundation of Fiji.\nNa kena tauyavutaki vou na IKAFF e sega ni dua na veivuke mai na Matanitu ka tiko na lomatarotaro e cava rau sega ni rawa ni vakalutua nai sau ni veiqaravi mai na $250 kina $150 na vale ni veiqaravi e rua.\nSa vakanuinui tiko na Matabose ni dauvolivoli ni kena curu mai na IKAFF kina na makete ena rawa ni veivakauqeti vei rau na vale ni veiqaravi e rua na kena rawa ni vakalutu ki na sau ni veiqaravi ni dialysis.\nE sa mai ciqoma e vuqa na kudru mai vei ira na lewe ni vanua na Matabose ni Dauvolivoli ena vuku ni sau levu ni veiqaravi ni dialysis.\nVei ira era vakaleqai na nodra Ivi kei ira na nodra vuvale era sa dau sotava na dredre ni kena saumi na veiqaravi qo, ka gadrevi kina me so na dau ni veiqaravi vou me ra curu mai kina makete me rawa ni soli vei ira na lewe ni vanua na digidigi me ra digitaka na veiqaravi ka veirau kei na kenai sau.


Na Vale ni Vakatawa | Nb. 1 2016\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Batak (Toba) Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Croatian Czech Dangme Danish Drehu Dutch Efik English Estonian Ewe Finnish Fon French Ga Garifuna Georgian German Greek Guarani Gun Hebrew Hiligaynon Hungarian Igbo Iloko Indonesian Italian Japanese Kabiye Kamba Kazakh Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Luganda Luo Luvale Macedonian Macua Malagasy Malay Mam Maya Mixe (North Central) Mongolian Moore Myanmar Nahuatl (Central) Nahuatl (Northern Puebla) Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Ponapean Portuguese (Brazil) Quechua (Ayacucho) Quechua (Bolivia) Romanian Russian Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Vietnamese Wallisian Wolaita Xhosa Yoruba Zapotec (Isthmus) Zulu vakaViti\nE talanoataka o Alain Broggio\nKA E KILAI KINA: VAKAITAVI ENA BASULAWA KEI NA ITOVO VORAVORA, IVALAVALA VAKASISILA, KEI NA VAKAYAGATAKI NI WAINIMATE GAGA\nKeitou tiko vakavuvale e Tellancourt, e dua na koro ena vuaicake kei Varanise. E turaga ni Varanise o tamaqu, e marama ni Itali o tinaqu. Niu se qai yabaki walu keitou toki ina dua na vanua era vakaitikotiko kina na dravudravua ena saula kei Roma, e Itali. Dredre dina na bula e vale ena vanua qori. Rau dau veiba kaukaua na noqu itubutubu ena vuku ni leqa vakailavo.\nNiu sa yabaki 15 e uqeti au o tinaqu meu kua ni tu ga e vale, meu lai qara eso na noqu ilala. Dau levu gona na gauna au sega ni tiko kina e vale. Sega ni dede au sa vakailala cala. Sotava sara kina e dua na turaga au nanuma ga ni vinaka nona ivalavala. E qai solia vei au na wainimate gaga, au mani vakayagataka ena noqu viavia qase. E totolo ga noqu coko ena vakayagataki vakatani ni wainimate gaga kei na ivalavala dukadukali. E levu na gauna e vakayacori vei au na ivalavala vakasisila. Au vakawalena vakalevu noqu bula; sega ni dua na ka vei au na bula se mate. Dua na ka noqu galili. Au saga meu vakamatei au niu se qai yabaki 16 niu gunuva na yaqona ni valagi kaukaua na whiskey au qai rika ena dua na drano. Au sega tu kina ni vakilai au me tolu na siga.\nAu tekivu kauaitaka noqu bula, ia au ivalavala voravora, bula lawaki ca tale ga. Au dau volitaki au meu veiyacovi kei ira na so, ia au vakamatenitaki ira ena wainimate gaga, au qai butakoca na iyaya talei kece e tu ena nodra vale. Era dau vakayagataki au na isoqosoqo daubasulawa lelevu meu volitaki wainimate gaga e Itali. Levu na gauna era dau vaqaqai au na ovisa. E vaka me sa sega tu ni vakainaki na noqu bula, au sa sega mada ga ni lewa vinaka na ka au cakava. Ia au vakabauta ni tiko na inaki ni noqu bula. Au masuta kina na Kalou me solia tale mada vei au e dua na yabaki ni vakacegu kei na marau.\nAu toki i Igiladi niu sa yabaki 24. Ena vuku ni noqu dau veimaliwai kei ira na volitaki wainimate gaga, e rivarivabitaki kina noqu bula. Ni bera niu biubiu, au lai sikovi tinaqu, au kidroa ni rau veitalanoa tiko ena iVolatabu kei na dua na turaga, o Annunziato Lugarà. * Au kilai koya vinaka ni dau basulawa, au mani taroga se cava e cakava tiko e kea. E vakamacalataka sara na veisau e vakayacora ena nona bula me iVakadinadina i Jiova kina, e uqeti au meu yalataka niu na lai raici ira na iVakadinadina e Igiladi. Au mani vakadonuya, ia niu yaco e kea, au suka tale ina noqu bula e liu.\nDua na siga au sotava e dua na iVakadinadina ena tolonisala osooso e Igiladi ni soli Vale ni Vakatawa tiko kei na Yadra! Au mani kerea vua me keirau vuli iVolatabu niu nanuma lesu na noqu yalayala vei Annunziato.\nAu kurabuitaka sara ga na veika au vulica kina. Kena ivakaraitaki, e uqeti au na veika e tukuni ena 1 Joni 1:9, me baleta na Kalou: “Ke da vakatusa noda ivalavala ca, ena vosota na noda ivalavala ca, ena vakasavasavataki keda tale ga.” E uqeti au sara ga na tikinivolatabu qori, niu kila ni dukadukali na noqu bula. Au tekivu gole ena nodra vale ni soqoni na iVakadinadina i Jiova, na Kingdom Hall. Era kidavaki au vakayalololoma. E uqeti au na nodra veivolekati meu lewena na nodra ivavakoso, ni vaka e dua na vuvale—qori sara ga na ka au dau diva tu ena dua na gauna balavu.\nE rawarawa noqu biuta na wainimate gaga kei na ivalavala vakasisila, ia e dredre vakalevu noqu veisautaka na noqu itovo. Au raica ni dodonu meu dau veidokai, meu veinanumi tale ga. Au se saga tiko ga meu biuta eso na itovo makawa. Ena veivuke ga i Jiova au toso rawa kina vakayalo. Ni oti e ono na vula noqu vuli iVolatabu, au papitaiso meu iVakadinadina i Jiova ena 1997.\nOti noqu papitaiso, keirau vakamau kei Barbara, se qai iVakadinadina i Jiova vou tale ga. Nona raica e dua na noqu itokani na levu ni noqu veisau, e vuli iVolatabu sara kina. Rau qai iVakadinadina kei ganena ni toso na gauna. E vuli iVolatabu tale ga na taci buqu, sa yabaki 80 vakacaca, e papitaiso ni bera ni mate.\nAu qase ni ivavakoso ena vanua au tiko kina, keirau veiqaravi vakaitalatala vakatabakidua kei watiqu, me keirau veivakavulici ena iVolatabu vei ira na vosa vakaItali e Lodoni. So na gauna dau vakayalolailaitaki au na noqu bula e liu, ia dua na vu ni veivakayaloqaqataki levu o Barbara. Au sa mai lewena tu qo e dua na vuvale au dau diva tu, dua tale ga na Tamaqu dauloloma me vaka ga na ka au dau vinakata voli. Au a kerea na Kalou me solia tale mada vei au e dua na yabaki ni vakacegu kei na marau, ia e levu tale na ka e solia mai!\nAu sa mai lewena tu qo e dua na vuvale au dau diva tu, dua tale ga na Tamaqu dauloloma me vaka ga na ka au dau vinakata voli\n^ para. 10 Raica na ulutaga “E Veisautaka na Bula na iVolatabu—Au Kau Dakai e Veivanua Kece,” e talanoataka o Annunziato Lugarà, ena ilavelave ni Vale ni Vakatawa ena Julai 1, 2014, tabana e 8-9.\niMeli iMeli Me Soli Tale Mada Vei Au e Dua na Yabaki ni Vakacegu kei na Marau\nULUTAGA LEVU Se Yaga Tiko ga Noda Dau Dina?\nULUTAGA LEVU Ka ena Yaco Nida Sega ni Dau Dina\nULUTAGA LEVU Vuna e Yaga Kina Noda Dau Dina\nE VEISAUTAKA NA BULA NA IVOLATABU Me Soli Tale Mada Vei Au e Dua na Yabaki ni Vakacegu kei na Marau\nSala Mo Lomadei Kina\nIVAKASALA VUKU MAKAWA E YAGA NIKUA Kua ni Lomaocaoca\nText Sala me download kina na ka e tabaki NA VALE NI VAKATAWA Cava Meda Dau Dina Kina?\niMeli iMeli NA VALE NI VAKATAWA Cava Meda Dau Dina Kina?\nCava Meda Dau Dina Kina?\nNA VALE NI VAKATAWA Cava Meda Dau Dina Kina?


Ke sa vakamatei au o Koya, ia au na vakararavi ga Vua. E vaka kina, au na vakadinadinataka na noqui valavala e Matana. Jope 13:15\nNuitaki Jiova ena yalomu taucoko, ka kua ni nuitaka na ka o kila; Ena veika kecega, vakaliuci Koya, ena qai vakadodonutaka na nomu i lakolako o Koya. Vakaibalebale 3:5,6\nSa qai tara na matadrau, ka tukuna, "Me vaka na nomudrau vakabauta me yaco vaka kina vei kemudrau." Maciu 9:29\nSa tukuna vei iratou o Jisu, baleta ga na nomudou sega ni vakabauta; Au tukuna vei kemudou, kevaka na nomudou vakabauta me vaka na sore ni musita, dou na tukuna kina uluinivanua, mo toso eke ka toso ki kea, ena toso o koya; ena sega ni dua na ka e dredre vei kemudou. Maciu 17:20\nA sa tukuna vua o Jisu, "kevaka walega o rawa ni vakabauta, ni sa rawa na ka kecega vua sa vakabauta." Marika 9:23\nSa tukuna vei iratou o Jisu, ka vaka, "Dou vakabauta na Kalou." Marika 11:22\n"Ni sa sega ni dua na ka me dredre vua na Kalou." Luke 1:37\nO koya oqo, ni da sa vakadonui ena vakabauta, eda sa qai veivinakati kei na Kalou, ena vuku ni noda Turaga o Jisu Karisito, Roma 5:1\nNi vakabauta sa rawa ena ka eda rogoca, na ka eda rogoca mai na vosa ni Kalou. Roma 10:17\nIa o koya sa sega ni vakadinata me kakua ga ni kania ena cala tale kina, baleta ni sega ni kania e na vakabauta; Na ka kece eda cakava kevaka e sega ni tukuna mai e yaloda ena noda vakabauta, meda kakua ga ni cakava, ni da na cala tale kina. Roma 14:23\nVakauasivi sara, mo dou kauta voli e veisiga nai sasabai ni vakabauta, o koya, mo dou sabaya kina na nona gasau vanataki na tevoro. Efeso 6:16\nKevaka meda sega ni yalodina, O Koya ena dau yalodina tu ga; E sega ni dau tu vua na veidabui. 2 Timoci 2:13\nOqo, o ira sa vakadonui era na bula ena vakabauta; Iperiu 10:38\nNa vakabauta sa vakarairaitaki kina na veika eda sa nuitaka tiko, sa vakadinadinataka na veika sa sega ni kunei. Iperiu 11:1\nme da vakaraici Jisu tikoga, o koya sa tekivuna ka na tinia talega na noda vakabauta, o Jisu ena vuku ni reki sa tu e matana, sa vosota na kauveilatai, na veivakamaduataki, ka sa la'ki dabe tiko oqo ena liga i matau ni Kalou ena Nona i tikotiko vakaturaga. Iperiu 12:2\nKevaka sa lailai na vuku vua e dua vei kemudou, me kerea Vua na Kalou, o Koya sa solia vakalevu kivei ira kecega na tamata, a sa sega ni dauveivakadirideini, e na solia ga vua o Koya. Ia me kerekere e na vakabauta, ka me kakua ni vakatitiqa, o koya e vakatitiqa sa vaka na ua ni waitui sa veicaginayaki e na cagi kecega. Me kakua sara ni nanuma na tamata o ya ni na rawata e dua na ka mai Vua na Turaga; O koya na tamata lomalomarua, sa yamekemeke na nona i valavala kecega. Jemesa 1:5-8\nMe vaka ni sa mate na yago ke sa takali na yalo, sa mate vakakina na vakabauta ni sa sega na cakacaka. Jemesa 2:26\nEna ka oqo mo dou reki tiko kina vakalevu sara, e dina ni vakalailai tikoga na nomudou na sotava tiko na veivakatovolei ni veika rarawa. Ka me rawa ni laurai kina na vakabauta dina sara me tu vei keda, na vakabauta vaka oqo e talei mai na koula sa vakatovolei oti ena buka, ka ena vakacaucautaki, ka ena dokai, ka ena lagilagi ena Nona na rairai mai o Jisu Karisito. O koya ka sega ni rawa ni laurai, ia dou sa lomana ga. E dina ni dou sega ni raici koya, ia dou sa vakabauta ga, ka dou sa reki tiko ena reki e sega ni cavuti rawa, ka dou vakasinaiti tu ena i serau ni Turaga. Ka mo dou rawata kina nai tinitini ni nomudou vakabauta, sai koya na vakabulai ni yalomudou. 1 Pita 1:6-9\nNi sa rawai vuravura o koya yadua sa vakasucumi vou mai vua na Kalou. Sa yaco oti na qaqa ka sa vakamalumalumutaki oti kina o vuravura â€“ e na noda vakabauta. 1 Joni 5:4


Na Cava e Kaya na iVolatabu me Baleta na Veisere kei na Veibiu? | Loloma ni Kalou\nWILIKA ENA VOSA Acholi Afrikaans Albanian Altai American Sign Language Amharic Arabic Argentinean Sign Language Armenian Armenian (West) Assamese Australian Sign Language Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazilian Sign Language British Sign Language Bulgarian Cakchiquel (Central) Cambodian Catalan Cebuano Chavacano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombian Sign Language Croatian Czech Dangme Danish Douala Drehu Dutch Ecuadorian Sign Language Efik English Estonian Ewe Faroese Finnish Finnish Sign Language Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Italian Sign Language Japanese Japanese Sign Language Jula Kabiye Kachin Kamba Kannada Karen (S'gaw) Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Korean Sign Language Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexican Sign Language Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peruvian Sign Language Polish Polish Sign Language Ponapean Portuguese (Brazil) Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russian Russian Sign Language Rutoro Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuelan Sign Language Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu vakaViti\nRai Vakaivolatabu me Baleta na Veisere kei na Veibiu\nE vinakata o Jiova mera dina ena nodra bubului ni vakamau na vakawati. A kaya ni vauci rau vata na imatai ni tagane kei na yalewa: “O tagane, ena kabiti watina, erau na lewe dua ga.” A tokaruataka na vosa ya o Jisu ena dua na gauna e muri qai kuria: “Na ka sa vauca vata na Kalou me kua ni tawasea na tamata.” (Vakatekivu 2:24; Maciu 19:3-6) Ena nodrau rai o Jiova kei Jisu, na vakawati e dodonu me tawamudu qai tini ena mate. (1 Korinica 7:39) Sega gona ni dodonu me raici vakamamada na veisere, ni ka dokai na vakawati. O Jiova e cata na veisere e sega na kena yavu vakaivolatabu.—Malakai 2:15, 16.\nCava ga na yavu vakaivolatabu ni veisere? E cata o Jiova na veibutakoci kei na veiyacovi tawadodonu. (Vakatekivu 39:9; 2 Samuela 11:26, 27; Same 51:4) E vakavotui na nona vakasisilataka na veiyacovi tawadodonu ena nona vakatara me yavu ni veisere. (Me baleta na veika e okati ena veiyacovi tawadodonu, raica na Wase e 9, parakaravu 7.) E solia o Jiova na dodonu vua na isa ni vakawati e sega ni cala me lewa se na tiko vata ga kei watina se me rau sere. (Maciu 19:9) Ke vakatulewataka me rau sere, na ka e cakava ya ena sega ni cati koya kina o Jiova. Ia na ivavakoso vaKarisito ena sega ni uqeta e dua me veisere. Ena so na ituvaki, na isa ni vakawati e sega ni cala ena vakatulewataka me tiko vata ga kei watina e cala, vakauasivi ke veivutuni dina. Io, mera vakatulewa yadua sara ga o ira e tiko na yavu vakaivolatabu ni nodra veisere ra qai tu vakarau ni sotava na vinaka se ca ni ka era vakatulewataka.—Kalatia 6:5.\nEna so tale na ituvaki ca sara, era vakatulewataka na lotu vaKarisito mera veisere se veibiu, dina ga ni sega ni kena yavu na veiyacovi tawadodonu. Ke va qori, e kaya na iVolatabu ni o koya e biubiu “me kua ga ni vakawati, ke sega me lesu ga vei watina.” (1 Korinica 7:11) Sega ni rawa ni lai vakawati tale na lotu vaKarisito e biubiu. (Maciu 5:32) Meda raica mada eso na ituvaki duatani sara era nanuma kina eso ni rawa kina na veibiu.\nNakita o tama me kua ni veiqaravi. Kena ibalebale e dravudravua na vuvale se sega na ka me ratou bula kina e veisiga na lewenivuvale ni sega ni via veiqaravi o tama, dina ga ni rawa ni cakava. E kaya na iVolatabu: “Ke dua e sega ni qaravi . . . ira na lewe ni nona vuvale, e sa cakitaka na vakabauta, ena ca sara o koya, e vinaka cake e dua e sega ni vakabauta.” (1 Timoci 5:8) Ke sega ni via veisau o tama, ena vakatau vei tina ke via vakalawataka na nodrau veibiu me taqomaki kina kei iratou na luvena. Ia mera vakasamataka vinaka sara na qase ni ivavakoso na nona beitaki e dua na lotu vaKarisito ni sega ni via qarava nona vuvale. E rawa sara ga ni vakasivoi kina mai na ivavakoso.\niTovo kaukaua ena ivakatagedegede e ca sara. E rairai rivarivabitaki na nona bula o koya e vakawati e vakalolomataki koya o kena isa ena ivalavala voravora. Ke lotu vaKarisito o koya e voravora na nona ivalavala, mera vaqaqa vinaka na qase ni ivavakoso na dina ni ka e yaco tiko. Na cudru kei na ivalavala voravora erau yavu ni veivakasivoi.—Kalatia 5:19-21.\nLeqataki sara ga na bula vakayalo. E sega ni vinakata e dua na isa ni vakawati me vakaitavi o watina ena ka e vauca na nona sokalou, se vakasaurarataki koya me cakava e dua na ka e beci kina na ivakaro ni Kalou. Ena ituvaki va qori, o koya e vakaleqai ena vakatulewataka ke sala duadua ga ni nona “talairawarawa ga vua na Kalou ni iliuliu, sega vua na tamata” na nona vakalawataka na veibiu.—Cakacaka 5:29.\nEna ituvaki kece e veivosakitaki mai cake, sega ni dodonu me dua e vakasaurarataka na isa ni vakawati e sega ni cala me veibiu se tiko ga kei watina. De ra na veivakasalataki na qase ni ivavakoso se so tale na lotu vaKarisito matua vakayalo, ia era sega ni kila na veika e yaco dina tiko vei rau na veiwatini. O Jiova ga e kila. Na yalewa se tagane lotu vaKarisito e vakatubutaka nona leqa me rawa kina ni veibiu, e sega ni doka na ituvatuva ni vakawati. Mani vakacava na kena via vunitaki, o Jiova e kila na vuna e via veibiu kina e dua. Io, “e luvawale qai laurai levu na ka kece e matai koya eda na saumitaro vua.” (Iperiu 4:13) Ke sega ni veisau na ituvaki rerevaki sara e sotava tiko na lotu vaKarisito qai vakadeitaka o koya ni sa iotioti ga ni ka me caka na veibiu, me kua ni dua e vakalewai koya. Ia me nanuma tiko ga nida na “tu kece ena mata ni idabedabe ni veilewai ni Kalou.”—Roma 14:10-12.\niMeli iMeli Rai Vakaivolatabu me Baleta na Veisere kei na Veibiu


Rai ni iVolatabu me Baleta na Dawaitabu\nNa Vale ni Vakatawa | Nb. 2 2017\nWILIKA ENA VOSA Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kamba Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese (Brazil) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urdu Urhobo Venda Vietnamese Waray-Waray Wayuunaiki Wolaita Xhosa Yoruba Zande Zulu vakaViti\nE sikovi tinai wati Pita o Jisu qai vakabulai koya.—Maciu 8:14, 15; Marika 1:29-31\nERA vakabauta na lotu Katolika, lotu Orthodox, lotu Buda, kei na so tale na matalotu ni dodonu mera dawaitabu na kena iliuliu se italatala. Ia era nanuma eso tale ni vakatatabu qori e vakavuna nodra vakayacora e levu na italatala ena gauna qo na ivalavala dukadukali ni veiyacovi.\nVakacava e ivakaro vakaivolatabu me dawaitabu na italatala lotu vaKarisito? Ena veivuke ena noda sauma na taro qori na noda dikeva se a tekivu vakacava na vakasama ni dawaitabu, kei na rai ni Kalou me baleta na dawaitabu.\nE kaya na Encyclopædia Britannica ni dawaitabu e vakaibalebaletaki vua e “sega ni vakawati, qai tabu ni veiyacovi ena vuku ni nona itavi ena lotu se ni sa solia tu nona bula ena lotu.” Ena nona ivakamacala na tui tabu o Benedict XVI ena 2006 me baleta na ituvatuva ni veiliutaki ena lotu, e kaya ni dawaitabu a “se tekivu sara ena itabagauna e volekata na gauna eratou bula kina na yapositolo.”\nE sega ni kena ivakarau vei ira na lotu vaKarisito ena imatai ni senitiuri na dawaitabu. E veivakaroti kina na yapositolo o Paula vei ira na bula ena gauna qori mera qarauni ira era vakatetea “na itukutuku veivakacalai e nanumi ni vu vakalou,” kei ira era “vakatabuya na vakawati.”—1 Timoci 4:1-3.\nEra tauyavutaka na ivakavuvuli ni dawaitabu ena ikarua ni senitiuri na lotu Tawase era kaya nira lotu “vaKarisito.” E vakamacalataki ena ivola na Celibacy and Religious Traditions ni ivakavuvuli qori e lakovata kei na “ivakarau vou a takalevu tu ena matanitu o Roma, oya me kua na veiyacovi.”\nOti e vica na senitiuri era qai veiuqeti na Matabose ni lotu kei na Qasenilotu mera dawaitabu na italatala. E nanumi kina ni dukadukali na veiyacovi qai sega ni salavata kei na itavi e vakacolati kina na italatala. Ia e vakamacalataka na Encyclopædia Britannica nira “vakawati e levu na bete kei na bisovi ena ika10 ni senitiuri.”\nA vakaturi na lawa ni nodra dawaitabu na italatala ena Bose ni Lotu mai Roma ena yabaki 1123 kei na 1139. E se dei tu ga ena lotu Katolika na lawa qori me yacova mai nikua. Era dau vola vei luvedra na bete era vakawati na iyau ni lotu e soli mera vakayagataka. Ia ni biuta na lotu na lawa me baleta na dawaitabu, ena toka dei ga ena lotu na kena iyau qai sega ni vakalusia kina e dua na ilavo.\nRAI NI KALOU\nE vakamatatataki ena iVolatabu na rai ni Kalou me baleta na dawaitabu. E laurai qori ena ka e kaya o Jisu me baleti ira era vakataki koya, era sega ni vakawati “ena vuku ni Matanitu vakalomalagi.” (Maciu 19:12) E tokona qori nona ivakasala na yapositolo o Paula vei ira na lotu vaKarisito era muria na nona ivakaraitaki, nira sega ni vakawati “ena vuku ni itukutuku vinaka.”—1 Korinica 7:37, 38; 9:23.\nIa erau sega ni vakarota o Jisu kei Paula me dawaitabu na italatala. E kaya o Jisu na bula vakadawai e sega ni “soli” kece vei ira na nona imuri. Ni vosa tale ga o Paula vei ira na “sega ni tara tagane se tara yalewa,” e kaya: “E sega ni solia vei au na Turaga e dua na ivakaro, ia au tukuna ga na noqu nanuma.”—Maciu 19:11; 1 Korinica 7:25, ivakamacala e ra.\nE vakaraitaka na iVolatabu nira vakawati e levu na italatala lotu vaKarisito ena imatai ni senitiuri. (Maciu 8:14; Marika 1:29-31; 1 Korinica 9:5) Ni takalevu e Roma na ivalavala vakasisila, e vola kina o Paula “me dua ga na watina” na italatala vaKarisito ke vakawati ra qai “talairawarawa vua na luvena.”—1 Timoci 3:2, 4.\nE sega ni kena ibalebale qori ni tabu na veiyacovi vei ira era vakawati. E kaya na iVolatabu ni o “tagane vakawati me solia vei watina na ka e dodonu me nona,” me rau “kua ni bureitaki” rau tale ga na veiwatini vei kedrau isa. (1 Korinica 7:3-5) Kena ibalebale e sega ni vakarota na Kalou na dawaitabu, e sega tale ga ni lavaki vei ira na italatala lotu vaKarisito.\nENA VUKU NI ITUKUTUKU VINAKA\nKe sega ni lavaki vei ira na italatala lotu vaKarisito na dawaitabu, na cava ga erau veiuqeti kina o Jisu kei Paula ena bula vakadawai? E levu na ka e rawa ni cakava o koya e dawai ena vuku ni itukutuku vinaka. E rawa ni vakayagataki ena so na taba ni veiqaravi ena dredre vei ira na vakawati, ena galala tale ga mai na lomaocaoca era vakila na vakawati.—1 Korinica 7:32-35.\nDikeva mada na ivakaraitaki i David, e cegu mai na nona cakacaka vinaka e Mexico City me lai veivakavulici ena iVolatabu e Costa Rica. Vakacava e yaga vei David nona bula vakadawai? E kaya o koya: “Io. E dredre toka meu vakamatauni au ena itovo vakavanua kei na ivakarau ni bula eke, ia e rawarawa noqu qaravi au ga kei na noqu cakava eso tale na veiveisau e gadrevi niu sega ni vakawati.”\nDua tale na yalewa lotu vaKarisito e sega ni vakawati o Claudia, e veiqaravi ena vanua e vinakati vakalevu kina na veivuke. E kaya: “Au marautaka noqu qarava na Kalou. E vaqaqacotaka noqu vakabauta kei na noqu veiwekani kei na Kalou na noqu kila ni dau vukei au o koya.”\n“E sega ni bibi ke o vakawati se sega, e bibi ga mo solia vei Jiova nomu vinaka kece ni o na marau kina.”—Claudia\nNa bula vakadawai e sega ni vaka e dua na icolacola bibi. E kaya o Claudia: “E sega ni bibi ke o vakawati se sega, e bibi ga mo solia vei Jiova nomu vinaka kece ni o na marau kina.”—Same 119:1, 2.\nE Tiko Nodra Lawa na iVakadinadina i Jiova me Baleta na Veibuku?\nMe raici vakabibi na veibuku se dua ga na ka ni veivakamarautaki?\niMeli iMeli E Dodonu me Dawaitabu na iTalatala Lotu vaKarisito?\nULUTAGA LEVU Na iLoloma Uasivi Duadua\nULUTAGA LEVU Na iLoloma Uasivi Duadua ni Kalou—Cava e Talei Kina?\nULUTAGA LEVU Cava o na Cakava ena iLoloma Uasivi Duadua ni Kalou?\nVeivakabobulataki ena Gauna Makawa kei na Gauna Qo\nNa Yaga ni Soli Ka\nText Sala me download kina na ka e tabaki NA VALE NI VAKATAWA O na Ciqoma na iLoloma Uasivi ni Kalou?\niMeli iMeli NA VALE NI VAKATAWA O na Ciqoma na iLoloma Uasivi ni Kalou?\nNA VALE NI VAKATAWA O na Ciqoma na iLoloma Uasivi ni Kalou?


Aisea, chapter 1 of the Fijian Bible - with audio narration\nNa raivotu nei Aisea na luve i Emosi, ena nona raica na veika me baleti Juta kei Jerusalemi ena gauna i Usaia, Jocame, Easi, kei Esekaia, ratou na Tui Juta.\n2 Rogoca, na lomalagi, ka dolava mai na daligamu, na vuravura! Ni sa vosa mai na Kalou o Jiova, "Ka'u a veisusu ka veituberi mai vei ira na luvequ, ia o ira, era sa qai vuki tani tale mai vei Au;\n3 Na bulumakau e kila na kena i taukei, kei na asa na bai ni nona Turaga; ia o ira na Isireli, era sega tu ni kila, o ira na noqu tamata, era sega ni bau via kauwai mai vei au."\n4 Ulei na matanitu sa ca na tamata sa bikai ena caka cala, sa tubu me levu na i vakarau vakasisila, era sa vakaleqai vakalevu na gone, era sa guilecavi Jiova, era vakacudruya me cudru na Yalosavasava i Isireli, era sa vuki tani vakanadaku.\n5 Cava mo do'u mokuti tale kina? Dou sa na qai ca tikoga vakalevu nomudou qavokavoka sa tauvimate, na yalomudou sa tu vakadua, sa yali kina na bula.\n6 Mai na qeteqete ni yavamudou me tara yani na nomudou qavokavoka sa sega ni qai dua na i vakaraitaki ni bula me kune kina, ia sa kune ga kina na mavomavoa, kei na mawe ni vakacacani; ka sega ni bau dua na veiqaravi e bau vakayacori kina se lumuti tu ena waiwai.\n7 Nomudou vanua sa lala, nomudou vei koro lelevu sa vakamai ena buka; o ira na kai tani era sa mai kania na nomudou veiwere ena matamudou; sa ra qai biuta tu me lala ni ra sa mai taura ka vukica na kai tani.\n8 O ira na goneyalewa ni Saioni era sa biu tu me vaka e dua na vale e tara me cegu kina vakalailai na tamata ena vei loga ni vaini, vaka talega na vale ni veimaroroi ena loga ni kiukaba, me vaka na koro sa vakacacani.\n9 Vaka vo o Jiova ni lewe vuqa me qai biuta mai e vica me vo tiko vei keda, oi keda eda na via tautauvata kei Sotoma, eda na tautauvata talega kei Komora.\n10 Dou rogoca na vosa i Jiova oi kemudou na vakatulewa tiko mai Sotoma; dou rogoca vinaka na vunau ni noda Kalou, oi kemudou na kai Komora:\n11 "A cava sara mada na i naki ni nomudou dauvakacaboi soro mai vei au?" sa tukuna o Jiova, "Sa levu tu vei au na sipi tagane me i soro kama kei na uro ni bulumakau, e vakani tu vakavinaka au sega ni marautaka na dra ni bulumakau, se lami, se dra ni me.\n12 "Ni dou sa lako mai mo dou mai tu e mataqu o cei sa vakadonuya vei kemudou me taura me na ciqoma na ligamudou, ni dou sa mai buturaka ka vakacacana na Noqu loma ni bai?\n13 Me kakua ni kau tale mai na i soro vakaveitalia na i madrali boivinaka e vakasisila vei Au na Vula Vou, na SigaTabu kei na kacivi mo dou vakasoqoni vata maiâ€”Au sa sega ni vosota rawa na i valavala ca kei na soqosoqo tabu.\n14 Na nomudou Vula Vou kei na nomudou Solevu tabu sa cata na lomaqu, sa vakararawataki Au tiko, ka sa mai vaka vu leqa vei Au.\n15 Ni do'u sa dodoka na ligamudou, mai vei au ka'u na tabonaka na mataqu mai vei kemudou; e dina ni dou masu mai vakavuqa, ka'u na sega ni rogoca na ligamudou sa sinai ena dra.\n16 "Vakasavasavataki kemudou, me savasava vinaka na nomudou bula; dou biuta tani e mataqu na nomudou i tovo ca, me sa rauta na caka ca,\n17 Vulica na caka vinaka; segata na lewa dodonu, cudruvi koya na tamata ca, maroroi ira na luve ni yali, dau vukei ira na yada.\n18 "Dou lako mai, me tou veivosaki vata" sa tukuna o Jiova, "Ke sa vaka na ka kulakula na nomudou i valavala ca sa na vulavula me vaka na vulavula ni uca cevata; ke sa mani damu vakula sara, sa na vaka ga na vuti ka ni sipi.\n19 Kevaka do'u sa loma rawarawa mo dou vakarorogo, dou na kania na vuata ni vanua;\n20 Ia kevaka dou cata ka talaidredre, ena tarai kemudou na i seleiwau;" ni sa vosa dina oqo mai na gusu i Jiova.\n21 Na kena yaco me dautagane na koro ka dauyalodina! Koro daulewa dodonu, a ka dodonu ga ka dau tiko kina; ia e daidai sa tiko kina na daulaba.\n22 Na nomu siliva sa vuki me veveka mai, na nomu waini sa veiwaki vata kei na wai.\n23 O ira na nomu ravouvou era sa dautalaidredre, era sa veitokani vata kei ira na daubutako: era dauvinakati ira na daurawa ka ena sala tani, ka ra muria me ra saumi lesu: era sa sega ni lewa dodonu, ena vukudra na luve ni yali kei na nodra sega ni raici vinaka na yada.\n24 O koya oqo sa tukuna kina na Turaga, o Jiova ni lewe vuqa, o Koya na kaukauwa i Isireli, "Io, Ka'u na vakacegui Au mai vei ira na Kequ meca, ka vakayacora na cudru vei ira era cati Au.\n25 Au na vukica vei iko na ligaqu me tarai iko ka'u na savata laivi na veveka mai na siliva, ka kauta tani kece.\n26 Ka'u na vakalesui ira tale na nomu Turaga ni lewa me vaka e liu, kei ira na nomu matabose me vaka na kena i tekitekivu, ka oti o na qai vakatokai, na koro daucaka dodonu, ka koro dauyalodina."\n27 Ena vakabulai o Saioni ena vuku ni lewa dodonu, kei ira era sa veivutuni mai ena lewa dodonu.\n28 Na veivakarusai vei ira na i vakarau kaukauwa kei ira nai valavala ca ena vakayacori vata ga, kei ira era biuti Jiova era na rusa.\n29 Ni ra na maduataka na oki do'u sa daudomona, dou na taqaya talega ena vuku ni veiwere dou sa digitaka.\n30 Ni dou na vaka na vuni oki sa malai na drauna, kei na were sa sega kina na wai.\n31 Ia o koya sa kaukauwa ena vaka na wa ni cina, kei na nona cakacaka ena vaka na lidi ni yameyame me waqa mai, e rau na kama vata ruarua, ka sega ni rawa ni dua me bokoca rawa.